ועדת הכלכלה, כנסת 24, פרוטוקול מספר 80, 2021-10-25 13:47

מיכאל ביטון: שלום לכולם.

מיכאל ביטון: אני מתנצל על העיכוב בתחילת הדיון הזה.

מיכאל ביטון: אנחנו בתקופה מאוד עמוסה בחוק ההסדרים ובחוק התקציב, ובכל זאת הכנסנו את הדיון הזה, מתוך מחשבה שהנושא הזה, כפי ששרת הכלכלה הציגה לי אותו, עלול לסכן חיים, ודורש התייחסות מיידית.

מיכאל ביטון: אנחנו נשמע את העמדות ואת הטענות, ואנחנו גם נראה אם אנחנו בשלים בשלב הזה, מכל המידע שנאסוף, כבר לקדם את התקנה או את תיקון החוק הרלוונטי.

מיכאל ביטון: ולכן כל הדוברים יצטרכו להיות מאוד מאוד תמציתיים וקצרים.

מיכאל ביטון: רון מלכא, מנכ"ל משרד הכלכלה, תתחיל, תיתן לאנשיך להציג, ואחרי זה נשמע עמדות בנושא.

רון מלכא: צוהריים טובים, כבוד היושב-ראש, חברי כנסת, אורחים נכבדים, כלי האיירסופט שמוגדר כצעצוע מסוכן, מתברר שהוא כנראה הרבה יותר טוב, הוא צעצוע הורג.

רון מלכא: ניתן בהסבה קלה להפוך אותו לכלי נשק לכל דבר ועניין, הוא גם נראה כמו כלי נשק, אז אפשר להשתמש בו לביצוע פעולות טרור ופעולות פליליות ככלי נשק לכל דבר, ולכן חשבנו שנכון להסדיר את השימוש בכלים האלה.

רון מלכא: במקביל, הכלים האלה נוצרו מלכתחילה ככלי שעשוע במועדונים, במקומות ספורט ותרבות.

רון מלכא: בהחלט אנחנו רואים שיש ביקוש לזה, וזה יוצר שעשוע להמונים.

רון מלכא: צריך לאזן בין הרצון מצד אחד לשמור על חיים, כי הכלי הזה, כמו שאמרנו, הורג והשתמשו בו להרוג – יפרטו על זה אנשי המשרד לביטחון פנים והמשטרה שנמצאים פה, הם יודעים יותר טוב ממני – ומצד שני, אנחנו לא רוצים לפגוע, לא במשלח ידם של העוסקים בדבר, שעשו יבוא, השקיעו כסף, הקימו מועדונים, ורוצים בסך הכול בידור והנאה להמונים, ובהחלט גם בזה אנחנו רואים צורך חשוב.

רון מלכא: אנחנו רוצים להסדיר את השימוש בכלי האיירסופט.

רון מלכא: היות שזה כלי שניתן להפוך אותו לכלי נשק לכל דבר ועניין, נכון שיטופל ככלי נשק לכל דבר ועניין.

רון מלכא: אם זה נשמע כמו נשק, יורה כמו נשק, הורג כמו נשק, זה כנראה נשק.

רון מלכא: ולכן אנחנו הולכים להסדרה של הדבר הזה.

רון מלכא: אני מאוד מודה למשרד לביטחון פנים, שמשתף איתנו פעולה באופן מלא בעניין הזה, כדי שתהיה הגדרה מוסדרת בחוק של כלי האיירסופט ככלי נשק לכל דבר.

רון מלכא: נדרש לעשות תהליך של חקיקה, והמשרד לבט"פ, בסיוע שלנו, עושה מאמץ מאוד מאוד גדול לעשות את זה.

רון מלכא: ועד שהתהליך הזה יושלם, החליטה השרה, מתוך רגישות לחיי אדם מצד אחד, ומתוך הבנה לצורך של אנשי עסקים שהשקיעו וכו' מצד שני, להוציא צו למניעת יבוא, מוגבל לשלושה חודשים, כדי לאזן בין הצרכים השונים, וכך הגענו לפה, אדוני היושב-ראש, עם צו עצירת היבוא וחלקי חילוף לשלושה חודשים, עד שנסדיר את החקיקה בנושא.

רון מלכא: אני רק רוצה להדגיש שהמועדונים עם הכלים הקיימים ממשיכים לפעול – זה לא שעצרנו למישהו חלילה – רק עצרנו את היבוא של כלים חדשים למשך שלושה חודשים.

מיכאל ביטון: מה עקרונות ההסדרה העתידית שתוציאו?

מיכאל ביטון: מה הרעיון?

רון מלכא: הרעיון המסדר הוא שצריך להתייחס לכלי נשק כזה, שניתן להסב אותו בקלות לצעצוע מסוכן, דרך החלפת מכלול, להסב אותו לכלי נשק לכל דבר, לטפל בו כמו כל כלי נשק.

רון מלכא: הטיפול בכלי נשק הוא אחר, למשל להטביע עליו מספר סידורי, לבצע אחריו מעקב, רישיון מיוחד וכו', כמו שנותנים לכל כלי שהורג.

רון מלכא: עד שהדבר הזה יוסדר בחוק, אני מקווה בזמן הקרוב, החליטה השרה בצו זמני, לעצור את היבוא כדי לחסוך בחיי אדם.

מיכאל ביטון: כלומר, ההצעה ההיא עוסקת ביבוא, היא לא מגבילה שימושים כרגע, לא של אדם פרטי ולא של גוף.

רון מלכא: כן.

רון מלכא: אבל לא הסתפקנו בזה, אדוני היושב-ראש, ותודה שאתה שואל, שזה בעצם ההשלמה להתייחסות שלי.

רון מלכא: יש נוהל שמסדיר את השימוש בכלי איירסופט מיוחד, ייחודי, שמשרד הכלכלה כתב בשיתוף וסיוע של המשרד לבט"פ, שמצמצם ככל האפשר את השימוש תחת החקיקה הקיימת, ומפקח בצורה מאוד הדוקה, עד כמה שניתן, ומסדיר את העניין של השימוש בכלים האלה, עד שנבצע את ההשלמה של החקיקה בנושא הזה.

רון מלכא: זאת אומרת, צו שעוצר את היבוא, נוהל שמסדיר מאוד - - -

מיכאל ביטון: הנוהל הזה קיים?

רון מלכא: הנוהל הזה קיים.

מיכאל ביטון: הוא פורסם?

רון מלכא: יש נוהל, הוא פורסם.

רון מלכא: עשינו עכשיו אפילו כמה התאמות.

מיכאל ביטון: הוא בתוקף?

מיכאל ביטון: פועלים על פיו?

רון מלכא: כן.

מיכאל ביטון: מתי הוא פורסם?

רון מלכא: הנוהל הזה פורסם כבר מזמן, כבר כמה שנים.

רון מלכא: דני, מתי הנוהל הזה - - -

ריקי מימון: ספטמבר 2019.

רון מלכא: עשינו עליו עכשיו התאמות.

מיכאל ביטון: מתי פורסמו ההתאמות?

ריקי מימון: בכל פעם, משנת 2019, אנחנו משנים את ההתאמות, בהתאם למצב הנתון.

מיכאל ביטון: מתי הפעם האחרונה ששיניתם?

ריקי מימון: כרגע הצענו נוהל שעומד לפרסום הערות לציבור הרחב.

ריקי מימון: הוא כרגע פורסם באתר שלנו להערות לציבור הרחב.

מיכאל ביטון: להערות.

מיכאל ביטון: הוא עדיין לא בתוקף.

תהילה ורון: הנוהל קיים.

תהילה ורון: הוא קיים, כפי שריקי ציינה, מ-2019.

תהילה ורון: לאור ריבוי המקרים לאחרונה של שימוש בכלי איירסופט למטרות לא רצויות, מה שעשינו, הכנסנו בנוהל תיקונים.

תהילה ורון: בגלל שהתיקונים משפיעים על הציבור, אנחנו חייבים לצאת לשימוע ציבורי בשביל לשמוע אם יש טענות בנוגע אליהם, אולי צריך להכניס שינויים, אנחנו גם מתאמים עם השותפים שלנו במשרד לביטחון פנים, במשטרה.

תהילה ורון: המועד להערות הציבור לדעתי עבר לפני מספר ימים.

תהילה ורון: אנחנו נאגד את כל ההערות, נתייחס אליהן, נטמיע שינויים אם צריך, ואז התיקונים יפורסמו בנוהל, אבל בינתיים יש נוהל שהוא כבר בתוקף ופועלים לפיו.

רון מלכא: מ-2019.

מיכאל ביטון: הבנתי.

מיכאל ביטון: ישראל אבישר, ראש אגף כלי ירייה, המשרד לביטחון פנים.

ישראל אייכלר: אני מעדיף ברשותך שסדר הדברים, אם אפשר, שהמשטרה קודם כול תציג את המסוכנות, ואחרי זה נדבר על המתווה העתידי, אם זה מקובל.

מיכאל ביטון: אני נותן למשטרה עשר דקות.

מיכאל ביטון: תנהל את עשר הדקות בין האנשים שלך.

מיכאל ביטון: המשטרה תציג את המסוכנות.

דודו בואני: שלום, אדוני היושב-ראש, וכל החברים הנכבדים.

דודו בואני: עשר דקות זה מספיק זמן להציג את האירוע, ואני אשמח אם מי שיש לו הערות לשאול ירשום אותן ואחרי זה נוכל לענות.

דודו בואני: יש פה אנשי מקצוע מכלל המשטרה, גם אנשי מז"פ, גם אנשי מודיעין וגם יועצים משפטיים.

דודו בואני: אני אשמח אם תתנו לי כמה דקות.

מיכאל ביטון: בבקשה, דודו.

דודו בואני: תודה.

דודו בואני: שני השקפים הראשונים לא קשורים לאיירסופט.

דודו בואני: אני מציג את המצב כרגע במדינת ישראל ולאורך שנים על המסוכנות שיש בכלי ירייה בכלל.

דודו בואני: זה לא קשור לאיירסופט, אלא למצב שהגענו אליו עכשיו.

דודו בואני: ניתן לראות לאורך שנים שיש מגמה של עלייה במספר הקורבנות בירי בנשק.

דודו בואני: הגענו ל-134 מקרי רצח בישראל.

דודו בואני: אפשר לראות את כלל מקרי הרצח בנשק חם – מספר הקורבנות גדול מהמספר הזה, כי זה מספר האירועים.

דודו בואני: למשל מספר הקורבנות הוא 145 ולא 134.

דודו בואני: אנחנו רואים את המצב במדינה.

אביר קארה: לא הבנתי מה שהראית עכשיו.

אביר קארה: 134 מקרים של ירי במדינת ישראל?

דודו בואני: אירועי ירי שבסוף מת בן אדם רק מכלי נשק אחד.

דודו בואני: יכולים להירצח שניים או שלושה אנשים.

דודו בואני: תמיד כמות הקורבנות גדולה מכמות האירועים.

דודו בואני: השקף השני מדבר בכלל על תפיסות אמל"ח במדינת ישראל.

דודו בואני: אני לא מדבר על המספרים, אבל ניתן לראות את המגמה הברורה לאורך השנים, שכמות תפיסות האמל"ח על ידי המשטרה הולכת וגדלה עם השנים.

דודו בואני: ברור לכם שכמות הנשק הנמצאת בידי העבריינים היא גדולה לאין-שיעור.

דודו בואני: בשקף השלישי זה לקט עיתונות שמדבר אך ורק על אירועי איירסופט, ואני לא אכנס לכל אירוע, למעט האירוע השני מצד ימין למטה, שרק לאחרונה כל הקהל התוודע לאישה שנחטפה על ידי האחים שלה.

דודו בואני: היא נחטפה באמצעות איירסופט.

דודו בואני: למה אני מעלה את הסוגיה הזאת?

דודו בואני: כי בסוף האזרח התמים, שיושב היום במסעדה, שהולך ברחוב, שנמצא בפיצוציה או מתדלק בתחנת דלק, אינו יודע מה עומד מולו.

דודו בואני: האם עומד מולו M16 צה"לי גנוב או שעומד מולו איירסופט קלסי או שעבר הסבה?

דודו בואני: תיכף נעשה סדר במונחים של האיירסופט.

דודו בואני: מבחינתי זה קצה קצהו של כלל האירועים שבהם מעורב איירסופט.

דודו בואני: דבר נוסף שאני רוצה לציין בפני הוועדה, שלמשטרת ישראל אין נתון שיכול להגיד כמה אירועים הם מאיירסופט, כי אם הנשק אינו נתפס, אין יכולת בדיקת מעבדה על ידי מז"פ, ויש פה מומחה של מז"פ.

דודו בואני: רק אם נתפס הנשק עצמו אפשר לומר מה הייתה ההיסטוריה של הנשק.

מיכאל ביטון: תיאורטית איירסופט יכול יהפוך לנשק חם מלא?

דודו בואני: בוודאי.

אביר קארה: לא הבנתי.

אביר קארה: הם באו לה בלי נתון?

אביר קארה: אין נתון כמה פעמים השתמשו בזה?

אביר קארה: אין נתון למספר הפעמים?

אביר קארה: אפשר גם לחטוף גם אישה עם אקדח קפצונים שאני קונה בדרום תל אביב, היא לא יודעת להבדיל בין האקדח הזה לאקדח הזה.

מיכאל ביטון: אביר קארה, הוא ביקש שלא יפריעו לו.

אביר קארה: אני רק שואל אם אין פה נתון.

אביר קארה: אני נדהם מזה שאין נתון.

מיכאל ביטון: אביר קארה, הוא יציג עשר דקות.

מיכאל ביטון: אתה תהיה חבר הכנסת הראשון שיתייחס כשאני אתן לחברי כנסת להתייחס.

מיכאל ביטון: עד אז, נא לא להפריע.

מיכאל ביטון: בבקשה.

דודו בואני: תודה, אדוני היושב-ראש.

דודו בואני: בשקף הבא אפשר לראות את המצב בעולם.

דודו בואני: אין פה מחקר עומק על הנושא בעולם.

דודו בואני: מה שכן, יש סקירה של המשרד לביטחון פנים, שמייצג את המדינות באירופה, מדינות בניו-זילנד, בקנדה, באוסטרליה, בארצות-הברית.

דודו בואני: אם מבקשים מחקר עומק בנושא, כי החוק שם שונה, הרגולציה שם שונה, אפשר להתעמק ולקבל תשובות מהמשרד לביטחון פנים, אבל ניתן לראות ששם באיזה דרך יודעים להגדיר את זה לא כצעצוע מסוכן, אלא ככלי אחר שיכול להמית בן אדם.

דודו בואני: אני שומר לכם את ההגדרות איך להגדיר.

דודו בואני: בשקף הבא ניתן לראות תפיסות של כלי איירסופט לא מוסבים.

דודו בואני: למה אני אומר "לא מוסב"?

דודו בואני: תסתכלו על הכותרת בצד שמאל.

דודו בואני: כמו שאמרתי, איירסופט יכול להגיע במצבו הטבעי, אחר כך הוא עובר תהליכים שתיכף נדבר עליהם, עד שהוא יכול להיות כלי נשק שיכול להמית.

דודו בואני: אני לא מדבר על הנתונים, אתם יכולים לראות לבד את העלייה הדרמטית עם השנים של תפיסות של כלי איירסופט.

מיכאל ביטון: מה זה תפיסה?

מיכאל ביטון: אם הצעצוע חוקי, והוא לא מוסב, מה תפסת?

דודו בואני: אדוני, כשאני כמשטרה נכנס לחיפוש אצל אדם, שיש לי מידע שיש אצלו נשק, הלכתי לבית משפט, הוצאתי צו חיפוש, הגעתי לחשוד, ביצעתי את הצו, תפסתי נשק.

דודו בואני: לרוב השוטרים במיומנות שלהם יכולים לדעת אם זה מוסב או לא מוסב, אבל מי שייתן לי את הפלומבה זה ראש מעבדת נשק שנמצא פה.

דודו בואני: שם הוא אומר: אדוני, זה איירסופט, איירסופט שעבר הסבה, או M16 אמיתי.

דודו בואני: אלה אירועים של מפגש של משטרה מול חשודים, מול עבריינים, שעשינו להם חיפוש בבית, וזאת התוצאה שאתה רואה פה.

מיכאל ביטון: זה הנשק היחיד שנמצא או לצד נשקים?

מיכאל ביטון: אם אדם החזיק בבית את זה, וזה לא מוסב, זה לא עבירה על החוק.

תהילה ורון: האמת שזה כן עבירה על החוק.

מיכאל ביטון: למה?

תהילה ורון: היום כשמייבאים איירסופט מותר לייבא את זה רק על ידי מועדונים, ומותר להחזיק את זה רק בתוך המועדון.

מיכאל ביטון: זה בנוהל הקיים?

תהילה ורון: כן.

מיכאל ביטון: איירסופט מחוץ למועדונים הוא עבירה על החוק, בנוהל הקיים.

תהילה ורון: נכון.

אביר קארה: מה הענישה כשתופסים?

תהילה ורון: אם הוא תפס את זה בבית - - -

מיכאל ביטון: חברים, רק אני שואל שאלות הבהרה.

מיכאל ביטון: תמשיך, דודו.

דודו בואני: אדוני היושב-ראש, תודה.

דודו בואני: בשקף הבא אפשר לראות תפיסת איירסופט שעבר הסבה.

דודו בואני: מה זה הסבה?

דודו בואני: בדרך כלל מחליפים לו את הקנה, מחליפים לו עוד חלקים פנימיים בנשק, ואז הנשק הופך להיות נשק קטלני שבכוחו להמית.

דודו בואני: ניתן לראות את התפיסות ואת העלייה הדרמטית בכלי נשק שעברו תהליך של הסבה.

דודו בואני: מה זה תהליך של הסבה?

דודו בואני: חשוב לי שכל הקהל פה ישמע.

דודו בואני: זה יכול להיעשות בארץ, לרוב זה נעשה היום בשטחים.

דודו בואני: עבריינים יודעים להוציא את זה לשטחים.

דודו בואני: הוא יעבור שם הסבה ויחזור לארץ כנשק שעבר הסבה ושבכוחו להמית.

דודו בואני: לכן זה תהליך מתגלגל, לא רק מישהו תמים שמחזיק ברשותו נשק.

דודו בואני: אם אני אעבור רגע לשקף הבא, שמבחינתי הוא שקף מאוד חשוב, אפשר לראות פה את המחירים - - -

מיכאל ביטון: הנשק שהבאתם היום, האם הוא מוסב או רגיל?

דניאל גרובר: לא מוסב, אדוני.

ערן טל: אנחנו נשמח להסביר על זה עוד מעט.

מיכאל ביטון: דודו, יש לך שתי דקות לסיים.

דודו בואני: בשתי דקות אני אסיים.

דודו בואני: זה המנוע הכלכלי, אדוני, ואני רוצה שתראו מה קורה בתהליך של הנשק.

דודו בואני: אם אנחנו מביאים M16 של איירסופט רגיל, הוא כ-9,000 שקל אצל עבריינים.

דודו בואני: הוא עובר את ההסבה, הוא כבר יעלה כ-45,000 שקלים, כשהמקור כמובן מהצבא נע בסביבות 100,000 שקלים.

דודו בואני: בשקף הבא ניתן לראות ששב"כ מתריע.

דודו בואני: שב"כ לא מתריע על כל דבר, על האירוע הזה הוא החליט כן להתריע.

דודו בואני: חוות-דעת מומחים של מז"פ – מי שירצה לשאול פה שאלות מקצועיות, נמצא פה ראש מעבדת נשק, הוא יכול לענות גם על הסוגיה של ההסבה שהיושב-ראש שאל אליה.

דודו בואני: בהתייחסות הציבור אני פחות אגע, כי אין לי זמן.

דודו בואני: בשקף האחרון אני מדבר על עצירת היבוא כצעד מנע מיידי, שייתן לנו את הזמן להסדרה, שלפחות מבחינתנו, המשטרה – תיכף המשרד לביטחון פנים ידבר לעומק על הנושא הזה – זה היכולת לעשות הסדרה בתחום ביחד עם המשרד לביטחון פנים.

דודו בואני: זה סוג של רגולציה.

מיכאל ביטון: מה היה הטריגר לקיום הדיון היום?

מיכאל ביטון: מה קרה?

אביר קארה: מה הדחיפות?

מיכאל ביטון: מה קרה בחודש האחרון?

מיכל שיר סגמן: 100 נרצחים לשנה.

מיכאל ביטון: לא.

מיכאל ביטון: מה קרה בחודש האחרון?

אביר קארה: אין לזה קשר לאיירסופט.

מיכאל ביטון: מה קרה בחודש האחרון - -

אביר קארה: אין לזה קשר לאיירסופט.

מיכאל ביטון: - - שדחוף היה שהנושא יגיע אלינו?

ריקי מימון: הסבות של כלי איירסופט.

ריקי מימון: אנחנו רואים לאחרונה - - -

אביר קארה: לא הבאתם נתונים.

ריקי מימון: מה שהביא למצב הזה זה שלאחרונה אנחנו רואים הרבה כלי איירסופט שנכנסים לארץ.

אביר קארה: - - -

מיכאל ביטון: אביר קארה, אני קורה אותך לסדר פעם ראשונה.

מיכאל ביטון: אצלו זה שנייה, אחרי זה 2.9, ופעם אחת כבר הוצאתי אותו.

אביר קארה: רון הפריע.

מיכאל ביטון: כדאי לך להיות בסוף הדיון, כי יש לך מה להגיד בסוף, כשנקבל החלטות, אז תתאפק.

ריקי מימון: כפי שציינתי, אנחנו רואים לאחרונה זליגה, ואנחנו רואים כמות רבה יותר של כלים שמוסבים מאיירסופט רגיל, ככלי צעצוע, לנשק חי לכל דבר ועניין.

ריקי מימון: זו הסיבה שבעקבותיה אנחנו כאן.

מיכאל ביטון: הבנתי.

מיכאל ביטון: אני רוצה לתת את הזכות לאנשים שעוסקים בתחום הזה.

ישראל אייכלר: ברשותך, עוד לא הצגנו את התהליך המלא, כבוד היושב-ראש.

מיכאל ביטון: אמרת עשר דקות.

ישראל אייכלר: בדקה אחת אני אסביר.

ישראל אייכלר: אני מנהל אגף ברשות הפיקוח לכלי ירייה.

ישראל אייכלר: האגף מנהל את כל כלי הנשק החוקיים במדינת ישראל, גם בהחזקה פרטית וגם בהחזקה ארגונית.

ישראל אייכלר: המתווה באופן כללי הוגש אתמול במסגרת אחד הסעיפים בהחלטת הממשלה.

ישראל אייכלר: אתמול התקבלה החלטת ממשלה שהכותרת שלה היא "תוכנית לטיפול בתופעות הפשיעה והאלימות בחברה הערבית".

ישראל אייכלר: פורסמה אתמול בערב ההחלטה.

ישראל אייכלר: במסגרת ההחלטה יש סעיף שמגדיר אבני דרך להסדרה.

ישראל אייכלר: מבחינת אבני הדרך, העקרונות הם כדלקמן: ראשית, בתוך שלושה חודשים הכוונה לבצע את תיקוני החקיקה.

ישראל אייכלר: היום האיירסופט בתצורתו הנוכחית אינו עונה להגדרה של כלי ירייה, כפי שהחוק שלאורו אני עובד קיים, ולכן נדרש תיקון חקיקה.

ישראל אייכלר: אני לא אכנס לפרטים, אבל מעבר לתיקון החקיקה - - -

מיכאל ביטון: בהחלטת הממשלה יש התייחסות לאיירסופט?

ישראל אייכלר: בוודאי.

ישראל אייכלר: יש סעיף שלם שעוסק בזה.

מיכאל ביטון: תקרא לנו את הסעיף.

ישראל אייכלר: סעיף 4 בעמ' 24.

ישראל אייכלר: הוא סעיף ארוך, אבל אני אקרא את העקרונות.

מיכאל ביטון: קצר.

ישראל אייכלר: א.

ישראל אייכלר: להנחות את המשרד לביטחון פנים לקדם בתוך שלושה חודשים, בתיאום משרד המשפטים ומשרד הכלכלה והתעשייה, את שינוי הדינים החלים על כלי האיירסופט, כך שיחולו עליו ההגבלות והדינים שחלים בחוק לרישוי כלי ירייה, הקובע תנאים ליבוא, מכירה וכל הדברים האלה.

ישראל אייכלר: האחריות על תחום האיירסופט תעבור, לאחר השלמת ההסדרה, למשרד לביטחון פנים.

ישראל אייכלר: בעניין זה יפעל משרד הכלכלה וכו' וכו'.

מיכאל ביטון: בתוך שלושה חודשים תביאו נוסח חוק?

ישראל אייכלר: בתוך שלושה חודשים הכוונה היא לבצע תיקוני חקיקה, כי החקיקה היום אינה מאפשרת לנו לטפל באיירסופט, מכיוון שהיום הוא אינו עונה להגדרה המשפטית.

מיכאל ביטון: לסיים את תיקוני החקיקה.

ישראל אייכלר: בוודאי.

ישראל אייכלר: את תיקוני החקיקה, יש כוונה לתקן בתוך שלושה חודשים.

ישראל אייכלר: במקביל, האגף שאני מנהל יגבש תפיסת הפעלה להסדרה עתידית.

מיכאל ביטון: יש לי שאלה תמימה.

מיכאל ביטון: אם החוק הזה מרשה רק למועדונים להיות איתו, ואסור לאזרח להיות איתו בבית, מה חסר לכם בחוקים הקיימים כדי לאכוף?

ישראל אייכלר: קודם כול, היום אני לא יכול לטפל באיירסופט, כי הוא לא מוגדר ככלי ירייה.

מיכאל ביטון: אבל אסור לפי חוק להחזיק אותו בבית.

ישראל אייכלר: היום באופן כללי החוק הוא לא באחריות המשרד לביטחון פנים, כי הוא אינו עונה להגדרה - - -

מיכאל ביטון: אתה רוצה שהוא יהיה בסמכות המשרד לביטחון פנים?

ישראל אייכלר: הכוונה היא לבצע שינוי חקיקה, שיאפשר לנו החלה של הגדרה נוספת.

ישראל אייכלר: אנחנו קוראים לזה "תיקון כלי ירייה".

מיכאל ביטון: הפיקוח על החוק הזה הוא לא בסמכות המשטרה?

ישראל אייכלר: היום הוא לא מטופל על ידי האגף לרישום כלי ירייה, למיטב ידיעתי גם לא על ידי משטרת ישראל.

ישראל אייכלר: היום הוא מטופל על ידי משרד הכלכלה, מכיוון שבמהות הוא צעצוע שנועד במקור לצורכי - - -

מיכאל ביטון: נניח שמעבירים לכם את החוק הזה לפיקוח, החוק הקיים אוסר להחזיק את זה בבית.

מיכאל ביטון: לכאורה אם היו אוכפים את זה, הכול היה טוב.

תהילה ורון: החוק לא אוסר, אדוני.

קריאות: - - -

מיכאל ביטון: אי-אפשר פה שוק.

מיכאל ביטון: שמעתי תשובה מפורשת שהחוק אוסר להחזיק אותו בבית כבר כיום.

מיכאל ביטון: החלטתם ביניכם מה החוק אומר?

מיכאל ביטון: את יכולה להבהיר לנו, היועצת המשפטית?

תהילה ורון: אני אבהיר.

תהילה ורון: היום יש צו, צו יבוא חופשי, שהוא קובע את מתן רישיונות היבוא.

תהילה ורון: מכוחו הוצאנו נוהל, הנוהל מאפשר לתת רישיונות יבוא רק ליבואנים, בתנאי שהם מתחייבים להשאיר את זה בבית המסחר, בעצם במועדון.

תהילה ורון: אם בסופו של דבר יבואן, שהוא מועדון, מוכר את זה החוצה לבן אדם פרטי, הבן אדם הפרטי הוא לא העבריין.

מיכאל ביטון: הוא לא נחשב עובר על החוק?

תהילה ורון: לא.

תהילה ורון: לא בהכרח.

תהילה ורון: אלא אם כן הוא גם עשה דברים מאוד רעים, שאולי המשטרה צריכה לטפל בהם - - -

מיכאל ביטון: יש לקונה בחוק.

מיכאל ביטון: עדיין החוק הזה לא שלם.

מיכאל ביטון: הבנתי.

מיכאל ביטון: חיים עוז, מנכ"ל איגוד לשכות המסחר.

מיכאל ביטון: נא התייחסותך.

חיים עוז: תודה לאדוני היושב-ראש, לשכות המסחר הן חלק אינטגרלי מהעם ומהמשק.

חיים עוז: יש לנו בהחלט אחריות לא רק לכלכלה, אלא גם לחברה.

חיים עוז: וכשבאה הממשלה לנקוט בצעדים לאכיפה ולשמירה על ביטחון הציבור במאבק שלה בעבריינות, גם אם היא כשלה בבקרה ובפיקוח, והיא רוצה לבחון את עצמה מחדש, אנחנו נתמוך בבקשת הממשלה.

חיים עוז: עם זאת, אדוני, יש לנו הערות על הצו המונח בפניך, ונציגינו שנמצאים פה בחדר, יציגו זאת בהקראה.

חיים עוז: אדוני, בדרך כלל לשכות המסחר נאבקות בצמצום הרגולציה שלא הכרחית, אבל בנושא האיירסופט ביקשנו, אפילו ממש התחננו במשך שנים בפני משרד הכלכלה, שיאסדרו את התחום.

חיים עוז: פניותינו לצערי לא מומשו, והתוצאה לפניכם.

חיים עוז: אי-האסדרה והכשל באכיפה פוגעים בעסקים הנורמטיביים.

חיים עוז: זה יוצר מצב, אדוני, שצדיק ורע לו ורשע וטוב לו.

חיים עוז: העבריינות אינה בקרב אנשי העסקים.

חיים עוז: הכלים האלה פזורים בשטח ולא בקרב אנשי העסקים.

חיים עוז: אני מבקש מהיושב-ראש שהוועדה, בבואה לאשר את הצו הזה, גם תקבע שהממשלה תדווח לוועדה בתום שלושה חודשים על אסדרת התחום הזה, תוך הידברות איתנו, בלב פתוח, בנפש חפצה, ולא כפי שעשו את זה עד היום.

מיכאל ביטון: אולי קודם.

מיכאל ביטון: למה שלושה חודשים?

מיכאל ביטון: אולי אפשר קודם.

אביר קארה: לא.

אביר קארה: למה לאשר בשלושה חודשים?

אביר קארה: מה כבר הלכתם לאישור?

מיכאל ביטון: ערן טל, בבקשה.

מיכאל ביטון: עשיתם כזאת פרוצדורה שהנשק הזה ייכנס לפה.

מיכאל ביטון: מה הרעיון עכשיו?

מיכאל ביטון: לעבור בין החברים שיראו אותו?

ערן טל: תודה.

ערן טל: אני מנהל תחום ענף האיירסופט בלשכת המסחר.

ערן טל: בנוסף לדברי חיים עוז אני רק אוסיף שמעבר להסדרה שאנחנו מבקשים, אנחנו שותפים מלאים לחששות כל הרשויות בנושא של שימוש שאינו ייעודי לאיירסופט.

ערן טל: בואו נדגיש רגע את הבעיה.

ערן טל: כשאנחנו הוצאנו נתוני יבוא רשמיים מרשות המיסים, לפי פרט מכס של איירסופט, בשנת 2018 נכנסו 1,434 כלים, ב-2019 – 1,364 כלים, ב-2020, כפי הנראה היה יבואן אחד או כמות קטנה מאוד.

ערן טל: כאן מדובר ביבוא רשמי שקיבל אישור מריקי, מהרשות המוסמכת.

ערן טל: הבעיה לא טמונה ביבוא הרשמי שמנסים לעצור פה.

ערן טל: מה שאנחנו מציעים זה איזה אסדרה רחבה יותר, שיביאו בחשבון קודם כול את העוסקים בתחום, את אנשי המקצוע.

ערן טל: מי שנמצא איתי כאן, דניאל גרובר, יושב-ראש חטיבת איירסופט, הבאנו אותו גם כמומחה בתחום, כדי להראות לכם את ההבדלים בסוגי הדגמים.

ערן טל: אם אתה רוצה, היושב-ראש, נראה לך עכשיו - - -

מיכאל ביטון: אני יכול לדמיין.

מיכאל ביטון: אתה יודע, הייתי קצין בגולני.

מיכאל ביטון: אני גם יודע אם לנשק יש קליע או אין לו קליע.

ערן טל: יש הבדל עצום בסוגי הכלים.

ערן טל: ומה שרוצים לעצור זה משהו רחב מדי.

ערן טל: לא מתייחסים לכך שחלק מופעל על ידי גז, לא מתייחסים לכך שחלק מהכלים מופעלים על ידי חשמל.

ערן טל: אנחנו מבקשים ממשרד הכלכלה והמשרד לביטחון פנים גם להתייחס לנושא הזה.

ערן טל: אם אתה רוצה, נשמח שדניאל יראה ויסביר קצת איך הם מתייחסים - - -

מיכאל ביטון: שתי דקות.

מיכאל ביטון: דניאל, בבקשה.

מיכאל ביטון: אתה יכול עם הנשק.

מיכאל ביטון: כל כך התאמצת להביא אותו לפה.

מיכאל ביטון: בדקת שהוא לא טעון?

קריאה: אני בדקתי, אדוני היושב-ראש.

מיכאל ביטון: זה לא יכול להיות טעון אם זה לא עבר הסבה.

אביר קארה: הוא לא טעון.

אביר קארה: הוא היום טוען טענות.

אביר קארה: הוא לא טוען כדורים, טוען טענות.

קריאה: אל תשכח מה קרה בהוליווד.

דניאל גרובר: תודה ליושב-ראש, תודה לכל הנוכחים פה - - -

מיכאל ביטון: אני בא לשמור עליך שלא תפלוט כדור.

מיכאל ביטון: ..

דניאל גרובר: בבקשה.

דניאל גרובר: אתה יכול לקחת, לירות במי שאתה רוצה.

דניאל גרובר: ..

רון כץ: אני חייב לצלם, זה עוד לא קרה בכנסת ישראל.

מיכאל ביטון: אני רוצה להגיד לכם שזה אמיתי.

מיכאל ביטון: אני לא יודע מה יש בפנים, אבל זה אמיתי מבחינת ההחזקה והמשקל.

מיכאל ביטון: ההסבה שאומרים זה שמחליפים קנה - - -

קריאה: קנה ומכלול.

דניאל גרובר: אני כבר אסביר לכולם.

דניאל גרובר: בואו נעצור את ההתלהבות.

דניאל גרובר: אני לא רוצה לגזול מזמנכם יותר ממה שצריך.

אביר קארה: רק תזכור שאתה צריך לייצג את המועדונים של איירסופט, שלא תשכח.

דניאל גרובר: הרובה הזה הוא רובה חשמלי.

דניאל גרובר: יש פה חיבור חשמל.

דניאל גרובר: אני אציג את עצמי, כדי שתבינו מאיזה מקום אני מגיע.

דניאל גרובר: אני מנכ"ל חברת אם.

דניאל גרובר: אל.

דניאל גרובר: איי.

דניאל גרובר: סופליי.

דניאל גרובר: 20 שנה אנחנו בתחום הזה.

דניאל גרובר: הראשונים לייבא את איירסופט למדינה לפני כ-20 שנה.

דניאל גרובר: אני בתחום כעשר שנים, מנהל את החברה.

דניאל גרובר: אני גם מפקח מטווח מטעם המשרד לביטחון פנים וגם ייעצתי למשטרה בימ"ר מרכז, בתחנת כפר קאסם ובהרבה מקומות שביקשו את השירות שלנו, בלא פחות מ-32 מקרים שונים, שבהם נדרש לזהות האם מדובר באיירסופט או בנשק חם.

דניאל גרובר: בדרך כלל במדיות ובדברים כאלה קרו גם מקרים שהציגו לנו ראיות מוחשיות, אבל לרוב זה היה המדיה.

דניאל גרובר: אנחנו יותר משמחים בכל פעם לעזור לרשויות, בכל פעם שהם יבקשו את זה.

דניאל גרובר: פה אני מזכיר את מה שחיים וערן אמרו.

דניאל גרובר: הקושי שלנו הוא להגיע לגורמים הבכירים במדינה לטובת אסדרה, כי בכל פעם שאנחנו - - -

מיכאל ביטון: למה הנשק משמש אתכם בחברה?

דניאל גרובר: אנחנו מתעסקים עם זה בין אם זה מטווחים - - -

אביר קארה: - - -

מיכאל ביטון: אביר קארה, אני קורא אותך לסדר פעם שנייה.

מיכאל ביטון: עוד פעם אחת, ואני מוציא אותך.

דניאל גרובר: הכלים האלה משמשים, החל ממטווחים למשפחות וילדים בצורה בטוחה, במטווחים מורשים וכל מה שצריך, עד לשחקנים וספורטאים יותר רציניים שמתעסקים בזה, בין אם זה בימוי לחימה, דימוי לחימה, ירי דו-צדדי.

מיכאל ביטון: מה הוא יורה ככה?

דניאל גרובר: כדורי פלסטיק בקוטר 6 מ"מ.

מיכאל ביטון: מה קורה לכדור, כשהוא פוגע בך?

דניאל גרובר: הוא עושה לך נקודה אדומה.

מיכאל ביטון: אם זה מגיע לעין?

מיכאל ביטון: אין לך עין.

דניאל גרובר: לא.

דניאל גרובר: יש מקרים מתועדים שפגעו בעיניים והעין נשארה.

מיכאל ביטון: מאיזה טווח זה פועל?

דניאל גרובר: מאיזה טווח אפשר להוריד עין או מאיזה טווח זה פועל בכלל?

מיכאל ביטון: מאיזה טווח זה פוגע בבן אדם?

דניאל גרובר: אפשר לירות החל מטווח אפס, מניסיוני האישי אפשר, ועד לאזור 100-90 מטר.

מיכאל ביטון: זה כדורי פלסטיק שפוגעים?

דניאל גרובר: כדור פלסטיק.

דניאל גרובר: הוא לא מזיק ולא מסוכן.

מיכאל ביטון: אמרתם שיש עוד מנגנונים.

דניאל גרובר: מה שרצינו להראות בהקשר של הצו, רציתי להראות את ההבדל העצום בין הכלים שפה לצערי לא התייחסו אליהם הגורמים המקצועיים - - -

אביר קארה: אפשר להסב את הנשק הזה לנשק אמיתי?

דניאל גרובר: אני אדבר בקול שלי, כי אני לא רוצה להתווכח עם הגורמים המקצועיים.

מיכאל ביטון: אני מבקש ממך לענות על השאלות.

דניאל גרובר: אין בעיה.

דניאל גרובר: האם ניתן להסב את זה?

דניאל גרובר: לא.

רון כץ: מה זה לא?

רון כץ: אי-אפשר להוציא את המכלול ולהחליף אותו?

דניאל גרובר: לא.

דניאל גרובר: כמו שאתה רואה, להבדיל מנשק חם, כשהמכלול יושב בחלק העליון עם ידית דריכה ויש מכלול שלם, כשבפנים בדרך כלל נמצאים השושנה, הנוקר וכל מה שצריך, בחלק התחתון בדרך כלל תמצא את בית הפטיש ודברים כאלה, את ה-Buffer Tube ואת הקפיץ המחזיר, שנמצא בקת כאן.

דניאל גרובר: ברובים החשמליים אין את זה בכלל.

מיכאל ביטון: אם זה יהיה קליע אחד בלבד?

דניאל גרובר: לא ניתן.

דניאל גרובר: לא ניתן.

גיל הוכרמן: אדוני, אני ראש מעבדה במז"פ - - -

דניאל גרובר: אני רוצה לסיים את ההסבר שלי.

מיכאל ביטון: הוא יסיים ואתה תתייחס.

דניאל גרובר: גיל, בבקשה אני אסיים.

דניאל גרובר: אני בטוח שיש לכם השגות עליי.

מיכאל ביטון: באופן כללי כל הנשקים האלה לא ניתן להסב או רק את זה?

דניאל גרובר: רציתי לסיים את ההסבר.

דניאל גרובר: מה שרצינו להגיד, וזאת הדעה שלנו, את הרובים החשמליים אין צורך להכניס לצו שמשרד הכלכלה מבקש להכניס פה, כי הם רחוקים מאוד מהדימוי לנשק חם, ואין שום תיעוד ושום מסוכנות בדבר הזה.

דניאל גרובר: אין שום חשד שאפשר להסב אותם לעומת הכלי השני שהבאתי, שאני רוצה להציג אותו ברשותך.

מיכאל ביטון: זה ממש נראה אמיתי, אפילו המכלול הפנימי נראה אמיתי.

רון כץ: זה נראה אותו דבר, אביר.

אביר קארה: אחי, אתה רוצה לבוא איתי לToysRUs-?

רון כץ: אין כאלה ב-ToysRUs.

דניאל גרובר: הכלי הזה הוא רובה איירסופט שפועל על גז, והוא שונה בתכלית מהכלי החשמלי פה.

דניאל גרובר: הם מיוצרים בצורה שונה, בחברות אחרות המון פעמים.

דניאל גרובר: כלי הגז פועל במנגנון הרבה יותר דומה לרובה אמיתי, בעל מכלול, ידית דריכה, קפיץ מחזיר וכן הלאה.

מיכאל ביטון: ולכן?

דניאל גרובר: אנחנו שותפים לחששות של המדינה, אנחנו כואבים כל אדם שנפגע לכאורה מכלי מוסב.

דניאל גרובר: אם זה כלי מוסב או לא כלי מוסב, זה אפילו לא רלוונטי.

דניאל גרובר: אנחנו כואבים כל אזרח שנפגע, בין אם זה בשוד ובין אם זה ברצח.

דניאל גרובר: אנחנו לא באים להמעיט בחששות האלה, אבל כלי חשמלי, צריך - - -

מיכאל ביטון: אתה אומר שבגז הסכנה יותר גדולה להסבה.

דניאל גרובר: אמת.

דניאל גרובר: אנחנו מוכנים לשמוע את טענת - - -

קריאה: אנחנו מדברים על רובים, לא על - - -

דניאל גרובר: אני אגע בעוד משהו קטן.

דניאל גרובר: הצו מדבר גם - - -

עדינה איפרח: תקפיד על אקדחי גז, שגם אי-אפשר להסב.

דניאל גרובר: שנייה אחת.

דניאל גרובר: אני רוצה להתייחס לצו נקודתית.

דניאל גרובר: הצו מדבר גם על חלקיהם ואביזריהם ופה צריך לעשות הבחנה מאוד רצינית.

קריאות: - - -

מיכאל ביטון: חברים הזמן של הישיבה הזאת ממש קצר.

דניאל גרובר: אם טעיתי – טעיתי.

דניאל גרובר: לשון הצו קובע "חלקיהם ואביזריהם" - - -

מיכאל ביטון: תודה.

מיכאל ביטון: עכשיו התייחסות של המשטרה, אחרי זה יהיו לי כמה שאלות.

דניאל גרובר: כבוד היושב-ראש, אפשר רק לסיים?

מיכאל ביטון: כן.

מיכאל ביטון: מהר.

דניאל גרובר: כמו שאמרתי, בגלל שרשום בצו חלקים ואביזרים, צריך להבין שהחלקים של הרובה החשמלי, ובכלל המון אביזרים שונים, שהם בדרך כלל המון פלסטיקה או דברים כאלה שהם לא רלוונטיים בכלל, לא להסבות, לא לשום דבר כזה, ואפילו במשרד לביטחון פנים יש חלקים שהם לא נופלים אפילו לרישיון סחר, ממאי 2020, אם אני לא טועה, ומאי 2021, אין טעם לכתוב את זה בצורה הזאת, כי החלקים יכולים להיות זהים, בין אם זה M-4, שנכלל בתוך הצו, לבין רובה Mp-5 או קלצ'ניקוב, שלא נכללים בצו.

דניאל גרובר: אם היבואנים ייבאו חלקים פנימיים שרלוונטיים לשלל הסוגים, אין טעם לעצור אותם רק בגלל שהם מתאימים גם ל-M-4.

דניאל גרובר: זה מתאים ל-M-4 חשמלי, והחלק בכלל לא נדון בהסבות, זה חתיכת גירבוקס שלא רלוונטית.

מיכאל ביטון: אני רוצה לשמוע את ההתייחסות שלכם.

מיכאל ביטון: בבקשה.

גיל הוכרמן: שלום לכם.

גיל הוכרמן: אני ראש מעבדת נשק במז"פ.

גיל הוכרמן: מה שאני אגיד עכשיו זה מהניסיון שיש לנו לאורך עשר השנים האחרונות של בדיקת כלים כאלה.

גיל הוכרמן: כמו שהיושב-ראש אמר, ברגע שהוא ראה את הכלי הראשון שהוא הציג – הוא אמר שזה נראה אחד לאחד ככלי נשק, ומעבר לשימושים, אם אני אבוא ואאיים על זה עם מישהו, הוא לא צריך לבדוק אם זה יורה או לא.

גיל הוכרמן: אלה המשמעויות.

גיל הוכרמן: אנחנו מדברים על הסבה וכל הכלים שהוא הראה, כולם ברי הסבה.

גיל הוכרמן: וקיבלנו כלים כאלה שהוסבו.

מיכאל ביטון: כולל החשמלי?

גיל הוכרמן: כולל החשמלי.

מיכאל ביטון: ראית הסבה של חשמלי?

גיל הוכרמן: לא ראיתי.

גיל הוכרמן: בדקתי עשרות כלים כאלה שהוסבו ועונים להגדרת החוק לכלי נשק, מסוגל לפלוט קלע, שבכוחו להמית אדם.

מיכאל ביטון: תודה רבה לך.

מיכאל ביטון: אני רוצה לשאול את המנכ"ל ואת יוזמי החוק.

מיכאל ביטון: הצו הזה אמור לעכב יבוא בזמן מסוים.

מיכאל ביטון: מה יקרה בשלושת החודשים הללו?

מיכאל ביטון: איזה ועדה תאשר את החוק, את התקנות?

מיכאל ביטון: האם זה בוועדה לביטחון פנים?

מיכאל ביטון: מה התוכנית שלכם בשלושה החודשים האלה?

רון מלכא: הכוונה שבשלושת החודשים האלה נשלים את תיקוני החקיקה שמעבירים את האחריות לטיפול - - -

מיכאל ביטון: לאן יבואו תיקוני החקיקה האלה?

רון מלכא: לאיזה ועדה יגיעו תיקוני החקיקה?

תהילה ורון: חוץ וביטחון, לא?

אביר קארה: זה יבוא.

אביר קארה: למה זה צריך להגיע לשם?

מיכאל ביטון: אני רוצה דממה באולם.

מיכאל ביטון: הזמן שלנו קצר ואנחנו רוצים לקבל החלטה מידתית.

מיכאל ביטון: איפה יחוקק החוק, יידון ויאושר?

מיכאל ביטון: באיזו ועדה?

רועי הראל: אדוני היושב-ראש, החלטת הממשלה שעברה אתמול קובעת שיש להחיל את הדינים של חוק כלי ירייה.

רועי הראל: חוק כלי ירייה עובר לטיפול הוועדה לביטחון פנים של מירב בן ארי.

מיכאל ביטון: זאת אומרת, נוסח החוק יגיע לוועדת הפנים.

רועי הראל: אמת.

רועי הראל: הוועדה לביטחון פנים.

מיכאל ביטון: יש לי שאלה ליבואנים.

מיכאל ביטון: מה הנזק הכלכלי בעצירת היבוא לשלושה חודשים?

מיכאל ביטון: והאם יש לכם איזה נכונות להגיד: תעשו את זה לחודשיים, ושעצירת היבוא לזמן מוגבל תהיה בהסכמה עד לנוהל מוסכם?

אביר קארה: לא אמרנו כמה כאלה מגיעים לא ביבוא ישיר.

מיכאל ביטון: השאלה הזאת חשובה לך, לא?

אביר קארה: - - -

מיכאל ביטון: מה הנזק הכלכלי?

אביר קארה: היינו צריכים לעשות בזאר טורקי.

אביר קארה: אם הם היחידים שיש להם רישיון להביא, אתה עוצר רק אותם.

אביר קארה: את ההברחות אתה לא באמת עוצר.

אביר קארה: הוא אומר שרוב הכלים מגיעים מהשטחים.

אביר קארה: הם הגיעו לפה עם עמדה מוכנה.

מיכאל ביטון: אני ממליץ לך בכללי בוועדה הזאת, שאת הקרבות בממשלה על מה שהיא מביאה תתחיל בממשלה.

אביר קארה: הלוואי שהייתי יודע על כל דבר שצץ.

אביר קארה: אני כל הזמן רץ בממשלה ומנסה לכבות שרפות.

אביר קארה: עוד לא הגענו למצב שאנחנו מנהלים את זה.

מיכאל ביטון: אתה סגן שר בממשלה, עם גיבוי חזק של סיעתו של ראש הממשלה.

מיכאל ביטון: ואם יש משהו שאתה לא יכול לקבל שמגיע לוועדות, תנסה לעצור אותו קודם בממשלה, אבל ברגע שזה מגיע לוועדות, ומציגים לנו סכנה לחיי אדם, אנחנו לא מקילים בזה ראש.

מיכאל ביטון: אם אתה רוצה שדברים לא יגיעו אלינו, תעצור אותם קודם.

מיכאל ביטון: יש גם ועדת שרים לענייני חקיקה או כל דבר אחר שאתה יכול לבלום את החוקים האלה.

מיכאל ביטון: ברגע שזה מגיע לוועדה, זה מקבל את האפשרות לדיון עומק והקשבה לכל השיקולים.

מיכאל ביטון: אני חוזר על השאלה.

מיכאל ביטון: האם ניתן להגיע פה להסכמה, גם על ידי היבואנים, שהם יכולים לחיות בשלום עם נניח חודשיים-שלושה של עצירת יבוא עד לנוסח, נהלים וחוק?

ערן טל: אם אתה רוצה, תשמע מהיבואנים, אבל זה לא יפתור את הבעיה.

מיכאל ביטון: מה שמונח לפניי, אדוני, זה לא חקיקת החוק ולא הנוסח החדש, זה יגיע לוועדה לביטחון פנים.

מיכאל ביטון: מה שמונח לפניי זה האם להסכים לבקשת שרת הכלכלה לעצור את היבוא בזמן הזה.

מיכאל ביטון: רק זו ההחלטה שאנחנו מקבלים היום.

מיכאל ביטון: יבואנים בבקשה.

עדינה איפרח: אני בעלים של איירסופט פקטורי, אנחנו יושבים בביאליק.

עדינה איפרח: המועדון שלי קיים כבר שבע שנים.

עדינה איפרח: אני יבואנית חמש שנים.

עדינה איפרח: במהלך שבע השנים שאני קיימת משרד הכלכלה התיר לי לייבא 340 כלים.

עדינה איפרח: במועדון שלי יש 2,565 חברי מועדון.

עדינה איפרח: אני אענה עכשיו על השאלה של התשתית הכלכלית.

עדינה איפרח: גם ככה התשתית הכלכלית שלנו כמועדונים הייתה מעורערת, כי כל בקשה שמגישים לכלים זה סיוט אחד מתמשך, ולפעמים לוקח מלא מלא - - -

מיכאל ביטון: בנוהל הקיים את צריכה לקבל אישור לכל כלי?

עדינה איפרח: יש לי, נכון להיום, 100 כלים במועדון עם 2,500 חברים.

עדינה איפרח: למי אני נותנת שירות?

מיכאל ביטון: היום כדי להביא כלי, על כל כלי את צריכה אישור?

עדינה איפרח: על כדור פלסטיק 6 מ"מ אני צריכה אישור, על בקבוק גז שיש בו אוויר אני צריכה אישור.

מיכאל ביטון: את אומרת שזה פוגע בעבודתך.

עדינה איפרח: יתרה מזו, כל הנהלים הכי מחמירים שדרשו ממני, חריטות על כלים, לוקרים, רישום של מספרי תעודות זהות, טלפונים, שמות, בכל רגע נתון שמשרד הכלכלה - - -

מיכאל ביטון: כמה כלים ייבאת עד היום?

עדינה איפרח: בערך 370.

עדינה איפרח: אני קיימת שבע שנים.

מיכאל ביטון: כולם אצלך עד היום?

עדינה איפרח: נשארו מהם אולי 45 כלים, השאר הלכו לגריסה.

עדינה איפרח: הייתה אצלי הגב' ריקי - - -

מיכאל ביטון: גריסה מתועדת?

עדינה איפרח: כן.

עדינה איפרח: אני מחכה כבר אולי שנתיים שיבואו לגרוס כלים, גם את זה הם לא עושים, כי אין להם מספיק אנשים, אבל הייתה אצלי הגב' ריקי והיה אצלי אדון דני, ואני יכולה להראות לך הודעות שקיבלתי מהם - - -

מיכאל ביטון: מתוך יותר מ-300 שייבאת עם השנים - - -

עדינה איפרח: נשארו אולי 50 כלים.

מיכאל ביטון: יש לך 50 פעילים - -

עדינה איפרח: ל-2,500 חברי מועדון.

מיכאל ביטון: והשאר שלחת לגריסה מתועדת?

עדינה איפרח: נכון.

מיכאל ביטון: מהעסק שלך לא זלגו הכלים למקומות אחרים?

עדינה איפרח: אני לא יכולה להגיד לך הרמטית שלא, אבל אני יודעת להגיד לך שאני עושה את כל המאמצים הנדרשים ממני - - -

מיכאל ביטון: מה חובתך בחוק?

עדינה איפרח: כל לקוח שמגיע אליי ורוצה להצטרף למועדון שלי, חייב לתת לי פרטים מלאים: שם, שם משפחה, תעודת זהות וטלפון.

עדינה איפרח: הוא חייב להיות חבר במועדון.

מיכאל ביטון: אסור לו להוציא את זה מהמקום.

עדינה איפרח: יתרה מזו, לפני שהוא יכול לקנות כלי, הוא צריך להיות חבר מועדון שלושה חודשים ולהגיע לפעילויות.

מיכאל ביטון: אסור לו להוציא את הכלי.

עדינה איפרח: אסור לו להוציא.

מיכאל ביטון: למה את לא יכולה להגיד לי בלב שלם שלא הייתה זליגה אם אסור לו להוציא?

עדינה איפרח: אני אגיד למה, כי אני לא רוצה לשקר.

מיכאל ביטון: כל הכבוד שאת רוצה להגיד את האמת.

עדינה איפרח: יש שחקנים שחותמים אצלי על תצהיר, על התחייבות והפקדה במועדון אחר.

עדינה איפרח: אם קונה ממני בן אדם מאילת כלי איירסופט, אני לא מצפה שהוא יבוא לשחק אצלי במועדון, כשאני נמצאת בביאליק, אז הוא קונה ממני.

עדינה איפרח: מותר לך למכור לו לפי החוק?

עדינה איפרח: בוודאי.

עדינה איפרח: בתנאי שהוא מצהיר בהתחייבות - - -

מיכאל ביטון: ואז אין לך שליטה על מה שהוא עשה בהצהרה.

עדינה איפרח: לרוב יש לי שליטה, כי רוב המועדונים חברים.

עדינה איפרח: לרוב יש לי שליטה, אבל הרמטית, 100%?

עדינה איפרח: אני לא אשקר, כבודו.

מיכאל ביטון: יש פה לקונה.

מיכאל ביטון: גם כשאת פועלת על פי חוק ומכרת למישהו על פי חוק, והוא הצהיר על פי חוק, יכולה להיות זליגה שהיא כבר לא בשליטה שלך.

עדינה איפרח: הזליגה, אם יכולה להיות, היא מאוד מאוד מאוד מינורית וקטנה לעומת המספרים שמדברים איתנו פה.

עדינה איפרח: אם הוא הציג בפניך שב-2020 – כמה כלים נכנסו לארץ?

ערן טל: פחות מ-1,400 ב-2019.

עדינה איפרח: פחות מ-1,400, ואנחנו מדברים על עשרה מועדונים פעילים.

עדינה איפרח: איך הגיעו יותר מ-600 כלים לרחוב?

מיכאל ביטון: תעני לי על השאלה.

מיכאל ביטון: אם נחליט שאנחנו עוצרים את היבוא לחודשיים או לשלושה, זה דבר שמבחינת פשרה יכול להיות - - -

עדינה איפרח: שלושה חודשים זה גזר דין מוות לעסק שלי.

עדינה איפרח: עכשיו אני יושבת עם בקשה ב"מערכת מסלול" לכלים שאני זקוקה להם, על סמך זה שהיו אצלי הגב' ריקי ואדון דני ונתנו לי אור ירוק לעבוד.

עדינה איפרח: אני שכרתי מועדון במודיעין ואני שכרתי מועדון בירכא.

עדינה איפרח: שני מועדונים שאני מחויבת אליהם, יותר מ - - -

מיכאל ביטון: מה קורה בפועל?

עדינה איפרח: בפועל אני מחכה שיגיעו הכלים שאני אוכל להתחיל להפעיל אותם.

מיכאל ביטון: כמה כלים אושרו לך?

עדינה איפרח: עוד לא אישרו לי כלום.

עדינה איפרח: כרגע מחכים להחלטת הוועדה.

מיכאל ביטון: מה זה האור הירוק שאמרת שקיבלת?

עדינה איפרח: הם הגיעו אליי למועדון, בדקו לפני ולפנים, ראו מי אני ואיך אני מתנהלת, איך המועדון שלי מתנהל, ראו את כל הכלים בכל הלוקרים - -

אביר קארה: והתלהבו.

עדינה איפרח: - - ראו את שטח הלוחמה, 600 מטר שיש לי, את מטווחי הירי.

מיכאל ביטון: את אומרת שזה פוגע לך בעסקים חדשים - - -

עדינה איפרח: בוודאי.

עדינה איפרח: אין לי אופק עסקי, אני לא יודעת להתקדם.

אביר קארה: העסק שלה מת.

עדינה איפרח: על סמך מה שאמרו לי סגרתי חוזים במודיעין ובירכא על שכירויות של 250,000 שקל השנה.

מיכאל ביטון: מתי זה אמור להתחיל לפעול?

עדינה איפרח: הייתי אמורה להתחיל לפעול ב-1 בנובמבר - -

אביר קארה: היא כבר משלמת.

עדינה איפרח: - - כשהכלים שלי היו אמורים להיכנס לארץ, על סמך מה שאמרו לי במשרד הכלכלה.

מיכאל ביטון: אדוני, בבקשה.

גיא יצחקי: אני ממועדון איירסופט "אלפא טקטיקל".

גיא יצחקי: אנחנו יבואנים בתחום החל מ-2012.

גיא יצחקי: אני רוצה לגעת בנושא של הצו, מכיוון שהצו לא מדבר על עסקאות שכבר בוצעו.

גיא יצחקי: לא נתנו לנו שם מרחב תמרון עם זמן לבוא ולהתכונן מול ספקים.

גיא יצחקי: יש הזמנות שנעשו, יש סחורות ששולמו ויש דברים שכבר נמצאים במכס.

גיא יצחקי: אף אחד לא התייחס לדברים האלה בכלל.

גיא יצחקי: כל הסחורות האלה כרגע מעוכבות.

גיא יצחקי: יש סחורות שנמצאות ביעדי ביניים, בגלל מחסורים ויוקר בטיסות שאנחנו חווים החל ממשבר הקורונה, החל מתחילתו.

גיא יצחקי: לכל זה לא ניתן מענה בכלל.

גיא יצחקי: מעבר לעניין הזה, יש גם הנושא - - -

מיכאל ביטון: מה התשובה של משרד הכלכלה?

רון מלכא: כמו שאמרתי, אדוני היושב-ראש, אנחנו מבינים את כל הטענות והראייה של אנשים, שזה משלח ידם והשקיעו השקעות.

רון מלכא: אנחנו מנסים לאזן בין זה מצד אחד, לבין זה שאנשים נהרגים מצד שני.

עדינה איפרח: למה להעניש מי שפועל כחוק?

אביר קארה: רק מי שפועל כחוק מענישים.

עדינה איפרח: למה להעניש אותי?

עדינה איפרח: אני עובדת כחוק.

רון מלכא: עדי, לא הפרעתי לך כשדיברת.

עדינה איפרח: אבל למה להעניש אותי?

עדינה איפרח: למה שהמשטרה לא תלך לתפוס את העבריינים?

מיכאל ביטון: עדי, אני מבקש ממך פעם אחרונה לא להתפרץ לדברים של אנשים.

רון מלכא: עדי, מפאת כבודתך, ואני מבין אותך ויש לי כבוד, אבל היית בשלילת רישיון תקופה.

רון מלכא: עשית דברים - - -

אביר קארה: זה לא נכון.

אביר קארה: זה לפי הדברים שלך.

אביר קארה: זה פשוט לא נכון.

אביר קארה: גם ראית את המועדון שלה, זה ברמה הכי גבוהה שיכולה להיות.

אביר קארה: זה סתם.

אביר קארה: זה בגלל דרישות מיותרות, לא בגלל דברים אחרים.

מיכאל ביטון: אביר, תן למנכ"ל להשלים את דבריו.

אביר קארה: אתם הופכים אנשים טהורים לעבריינים.

מיכאל ביטון: אביר, אני אבקש ממך לצאת עוד שנייה אחת.

מיכאל ביטון: זהו, נגמר.

מיכאל ביטון: עשינו שתי קריאות, עכשיו השלישית.

רון מלכא: אנחנו באמת עושים את המיטב, כדי מצד אחד לאזן בין הרצון לשמור על חיים – כמו שאמרו פה אנשי המשטרה, המשרד לביטחון פנים, הכלים האלה הורגים, אנשים מתים ברחובות – מצד שני, אנחנו מבינים את אנשי העסקים.

מיכאל ביטון: מה הפתרון למי שכבר הזמין ושילם וזה בדרך לפה?

רון מלכא: נשים את הדברים במקומם.

רון מלכא: אנחנו מציעים פה פתרון מאוד מידתי.

רון מלכא: עצירת היבוא בלבד, לא השימוש, לשלושה חודשים, עד שנסדיר משהו שגורם להרג של אנשים.

רון מלכא: זה לא נשמע מידתי?

קריאה: רק על סוגים מסוימים.

מיכאל ביטון: מה עם הדברים שכבר בדרך לפה או שיש הזמנות בגינם ואושרו בכתב?

מיכאל ביטון: ריקי, את אישרת אי אלה הזמנות יבוא.

מיכאל ביטון: זה עובר דרכך?

מיכאל ביטון: מי מאשר את זה?

ריקי מימון: את רישיונות היבוא אני מאשרת, אבל - - -

מיכאל ביטון: כמה כאלה יש בדרך לפה?

רון מלכא: ברשותך, ריקי, אני אענה.

רון מלכא: יש עוד כמה כלים בדרך שקיבלו רישיון ואנחנו מעכבים אותם לשלושה חודשים, עד שהנושא יוסדר, כדי לחסוך חיים, כי אנשים מתים.

אביר קארה: אין פה שום הוכחה שאנשים מתים בגלל המועדונים האלה.

אביר קארה: יש הברחה של נשקים גם ככה.

מיכל שיר סגמן: לא מתים בגלל המועדונים, מתים בגלל הנשק.

מיכל שיר סגמן: אביר, אתה מעוות את המציאות.

אביר קארה: זה לא הוגן לעשות את זה.

מיכל שיר סגמן: אנשים מתים בגלל הנשק, לא בגלל בית העסק.

מיכאל ביטון: אביר, לך חמש דקות להתקרר.

מיכאל ביטון: לך תשתה כוס מים.

מיכאל ביטון: קח את הסודה איתך.

עדינה איפרח: זה לא נכון.

עדינה איפרח: איפה הנתונים?

עדינה איפרח: אני רוצה לראות נתונים כמה - - -

מיכאל ביטון: עדי.

מיכאל ביטון: עדי, נא לא להתפרץ.

מיכאל ביטון: המנכ"ל ישלים את דבריו ללא הפרעה.

מיכאל ביטון: מי מהאורחים שיפריע, מרגע זה יוצא החוצה.

מיכאל ביטון: בבקשה, אדוני.

רון מלכא: אדוני היושב-ראש, אחרי ששקלנו את השיקולים – ומי כמו משרד הכלכלה אפילו מייצג את העסקים, בטח הקטנים והבינוניים.

רון מלכא: רק שלשום הייתה לי שיחה עם כל בעלי המועדוניות של האיירוספט וכו' כדי להסביר לנו את עמדתנו.

רון מלכא: אנחנו בסוף גם אלה שמייצגים אותם – נדרשנו פה למשהו מאוזן.

רון מלכא: המשרד לביטחון פנים, לזכותו ייאמר, נכנס בכל הכוח, הפשיל שרוולים ועושה הליך של תיקוני חקיקה הכי מהיר שאפשר.

רון מלכא: אנחנו מנסים הכי מהר שאפשר שההצעה הזאת, המידתית - - -

מיכאל ביטון: לא עניתם לי על השאלה, כמה הזמנות אושרו ועוד לא הגיעו, ש אושרו ובשלבים שונים של הגעה לכאן?

ריקי מימון: אנחנו מדברים אולי על עוד יבואן אחד, אבל מה שהגיע לארץ לא סתם נעצר.

ריקי מימון: אני לא יכולה להרחיב מעבר לזה.

מיכאל ביטון: לא הבנתי.

מיכאל ביטון: אני צריך לקבל החלטות על מידע שאת לא יכולה להרחיב?

רון מלכא: אני אגיד לך, אדוני היושב-ראש.

מיכאל ביטון: לא הבנתי את המשפט הזה.

מיכאל ביטון: אתם רוצים שנחליט החלטות ואתם לא אומרים לנו - - -

רון מלכא: אדוני היושב-ראש, אני פה כדי להסביר.

רון מלכא: אני מייצג את המשרד.

רון מלכא: יש הליכים ובדיקות מול אנשים.

רון מלכא: נכון, היו הברחות.

רון מלכא: גם בעלי רישיונות לא בדיוק פעלו בהתאם לרישיון, היו כאלה שזייפו רישיון.

עדינה איפרח: מה זה קשור אליי?

מיכאל ביטון: זה עבריינים.

רון מלכא: בדיוק.

מיכאל ביטון: אז מה הבעיה להגיד שיש עבריינים בתחום?

רון מלכא: נכון, יש גם עבריינים.

מיכאל ביטון: כמה כאלה שלא עבריינים יש לך בקנה וייעצרו בעקבות החוק?

רון מלכא: היא לא יכולה לענות, ואני מבקש, אדוני היושב-ראש, לא להתבטא בעניין הזה.

רון מלכא: יש דברים שנמצאים בהליך.

רון מלכא: אני חושב, אדוני היושב-ראש, וגם בראייה הממלכתית שלך, שאנחנו מציעים פה פתרון מאוד מידתי.

מיכאל ביטון: זה לא כל כך מידתי, אם אתה פוגע - - -

רון מלכא: לא סוגרים את המועדונים.

מיכאל ביטון: אתה פוגע בפרנסה של אנשים.

רון מלכא: מה פתאום.

רון מלכא: אני לא אומר לאנשים לא לעבוד.

מיכאל ביטון: אני מבין שיש לה שני עסקים שנפתחו על בסיס היבוא הזה.

רון מלכא: אז יחכו שלושה חודשים.

עדינה איפרח: ומי ישלם שכירויות?

מיכאל ביטון: אתה מפצה אותה בשלושת החודשים האלה?

רון מלכא: אני לא יודע, שתגיש בקשה.

מיכאל ביטון: יש לך מנגנון פיצוי לעסק הזה?

רון מלכא: אנחנו מדינת חוק.

מיכאל ביטון: מדינת חוק, אבל יש איזונים.

מיכאל ביטון: יש פה אזרח שאתה פוגע בעסק שלו.

רון מלכא: שיגיש בקשה.

מיכאל ביטון: למי הוא יגיש?

רון מלכא: אדוני היושב-ראש, לא אחת יש לאדם שחושב שהוא נפגע ערוצים מוסדרים בחוק לפנייה.

רון מלכא: אם מישהו נפגע, הוא לא יכול להגיד את זה?

מיכאל ביטון: נגיד שעכשיו מרחפים באוויר 1,000 נשקים כאלה מסוכנים ו-200 מוסבים ממש לירי חי, והשוק הזה התנהל עד היום איכשהו כמו שהוא ולא הוסדר, אז מי שעבריין ואתה עוצר אותו בגלל חקירות ביבוא, תמשיך לעצור אותו, אבל מי שלא עבריין והעסק שלו ייפגע בחודשים האלה, זה לא מטריד אותך שפגעת בפעילות הכלכלית שלו?

עדינה איפרח: של אנשים חוקיים - - -

מיכאל ביטון: לא להפריע לי בבקשה.

רון מלכא: אני מאוד מוטרד אם אני פוגע במישהו כלכלית.

רון מלכא: אני מקווה שאנחנו נצליח לא לפגוע כלכלית.

רון מלכא: אני מאוד יהיה מוטרד אם מישהו ימות כתוצאה מזליגת נשק נוסף, ולכן יש שלושה חודשים.

רון מלכא: זו עצירה מידתית.

מיכאל ביטון: היא אומרת לך שזה הרס העסק שלה, ואתה לא נותן תשובה.

מיכאל ביטון: אנחנו לא עשינו את זה בשום מקום ביבוא.

מיכאל ביטון: רצינו לעזור ליבואנים, לא פגענו ביצרנים.

מיכאל ביטון: רצינו לגרום ליבוא מקביל לפעול, לא שינינו את השיטה עד שנביא תקנות.

מיכאל ביטון: אנחנו פה מדברים על ביטחון הציבור, בסדר, מרחפים עכשיו 1,000 נשקים מסוכנים, לכו תמצאו אותם ברחובות.

מיכאל ביטון: אבל אם יש 20 שצריכים להגיע בחודש הזה, למי ששומר חוק – לעבריין תעצור, תתלונן עליו במשטרה ותעשו חקירה – ואתם גם אומרים שבעתיד העסקים האלה ימשיכו, אז למה לפגוע בהם עכשיו אם הם לא עבריינים?

רון מלכא: נבדוק כל מקרה לגופו, אבל אנחנו חושבים שעצירה לשלושה חודשים של היבוא בלבד, לא של ההתנהלות, היא בהחלט מידנתית.

רון מלכא: אנחנו לא יודעים מה מזה זולג, מה מזה נגנב, מה מזה עובר כחלקים.

רון מלכא: רק הבוקר או אתמול בבוקר – מתי תפסו הברחה של חלקים?

עדינה איפרח: מה זה קשור אליי?

עדינה איפרח: איפה זה קשור למי שעובד באופן חוקי ההברחות?

רון מלכא: כששאל אותך היושב-ראש, האם את יכולה להתחייב שלא הייתה זליגה ממך, גם אמרת, ובצדק - - -

עדינה איפרח: אני לא אוהבת לשקר.

עדינה איפרח: אני לא אשקר.

רון מלכא: חלילה לשקר.

עדינה איפרח: אותו בן אדם שזלג ממנו הנשק הלך לשתות בפאב ויצא החוצה לרצוח מישהו, אז תלך לסגור את כל הפאבים עכשיו?

עדינה איפרח: מה זה קשור אליי שאני עובדת באופן לגיטימי?

עדינה איפרח: כל החוקים שדרשתם ממני אני ממלאת.

מיכאל ביטון: עדי, הזעקה שלך נשמעה, וחבל שאני אוציא אותך.

עדינה איפרח: אבל אני הולכת הביתה עם עוד חמש משפחות שיישארו בלי מה לאכול.

עדינה איפרח: זה לא מעניין פה אף אחד.

מיכאל ביטון: גברתי.

מיכאל ביטון: גברתי, השמעת את הדברים.

עדינה איפרח: לא שמעתי שום טיעון על רצח שנעשה בכלי של איירסופט, יש פה רק דברים בעלמא.

מיכאל ביטון: נא להוציא אותה.

מיכאל ביטון: הכללים בכנסת שאתה יכול להגיד, ואנחנו נשמע אותך, אבל אתה לא תחריב את הדיון.

מיכאל ביטון: כל מי שרוצה להתבטא, יגיד את דברו, אבל לא יפריע לדיון.

מיכאל ביטון: כן, אדוני.

דני טל: אני רק רוצה לחדד נקודה שנאמרה פה.

דני טל: חבל שעדי יצאה, כי דיברתי איתה בחוץ ושאלתי אותה ספציפית על המקרה הזה.

דני טל: אני אפתח פה סוגריים ואני אגיד משהו: אני כמנהל מינהל היבוא ליוויתי את ריקי, שהיא האחראית והגורם המוסמך לנושא היבוא – ליוויתי אותה לקריית ביאליק בשביל לראות ספציפית את המועדון הזה, מתוך ראייה קודם כול שהלקוחות שלנו הם במרכז ואנחנו צריכים לתת להם שירות.

דני טל: נסענו לקריית ביאליק, ראינו את המועדון והתרשמנו, וכשחזרנו משם באמת היא קיבלה את הרישיונות.

דני טל: במקרה שהיא מדברת עליו, אותם רישיונות שהיא קיבלה בשביל לייבא לחנות במודיעין, לא מדובר על כלים שנמצאים בצו, לא מדובר על M-16.

דני טל: חבל שהיא יצאה, היא הייתה אומרת את זה בעצמה.

דני טל: היא דיברה איתי על אקדחים, כשתחולת הצו היא לא עליהם.

דני טל: נכון, יש נוהל שמחמיר קצת את הדרישות, וזה כן יחול עליה, אבל זה לא דברים שהיא לא יכולה לעמוד בהם.

דני טל: בשלושה החודשים האלה זה מידתי.

דני טל: יש פה פתרון שמאפשר לנו כמדינה, גם לאפשר לעסקים האלה להמשיך לעבוד.

דני טל: ואנחנו במשרד הכלכלה, בינינו, פחות מעניין אותי העניין הביטחוני.

דני טל: זה העניין של המשטרה, של המשרד לביטחון פנים, של המל"ל ושל כל הגורמים.

דני טל: אותנו מעניין - - -

מיכאל ביטון: אם היא הייתה שבעת רצון מהתשובות שלכם קודם, אולי היא לא הייתה צריכה להגיד את הדברים.

מיכאל ביטון: איתמר אמר, העורך דין של - - -

גיא יצחקי: אדוני היושב-ראש, אני יכול לסיים ברשותך?

מיכאל ביטון: אתה לא יכול.

מיכאל ביטון: לא הבנתם שיש כללים בדיון הזה?

מיכאל ביטון: אתה תחכה בסבלנות.

מיכאל ביטון: תרים את היד, אני אראה שהרמת יד, ואם יהיה זמן, אתה תקבל עוד הזדמנות.

מיכאל ביטון: איתמר אמר, עורך דין שמייצג משווקי ויבואני איירסופט.

מיכאל ביטון: בבקשה.

איתמר אמר: שלום, צוהריים טובים, אדוני היושב בראש, מכובדיי כולם.

איתמר אמר: אני רוצה להגיד לך, אדוני, שהתכוננתי לדיון הזה, אבל אני מאזין ומאזין ונהיה עוד יותר המום מהדברים שרציתי לומר.

איתמר אמר: עומד נציג משטרה בכיר ואומר בפה מלא: אין לי נתון.

איתמר אמר: זה נורא פשוט, הוא אומר: אין לי נתון על שום מקרה ירי שנעשה בעזרת נשק מוסב לאיירסופט.

דודו בואני: אדוני היושב-ראש, אולי הוא לא היה בזום, הוא מעוות את דבריי לחלוטין.

איתמר אמר: אני מבקש לא להפריע.

מיכאל ביטון: אתה תקבל זכות לתקן אותו.

איתמר אמר: אדוני, אין נתונים, וגם בגרף שהראו, הסתכלתי טוב מאוד, ויש 40% ומשהו ירי מנשק מאולתר.

איתמר אמר: אדוני יכול להבין שנשק מאולתר יכול להיות גם נשק שייצרו אותו במחרטת CNC.

איתמר אמר: אתם לא שוקלים עכשיו לעצור את היבוא של כל המחרטות בארץ, אני משער.

איתמר אמר: אותו דבר בדיוק לגבי מדפסת תלת-ממד, שאפשר לייצר ממנה נשק.

איתמר אמר: למה שלא נעצור את כל היבוא של המדפסות לארץ, כי יש המון ירי?

איתמר אמר: אני לא מחלק ציונים לאף אחד, אבל אחוז הירי שנעשה השנה, הגרפים שראינו, זה לא בדיוק נקודת גאווה למשטרה שהם מציגים את זה.

איתמר אמר: להציג את בעיית הירי במגזר הערבי מתחילת השנה באיירסופט, כאשר לצד זה אתה לא מגבה את זה ולו בנתון אחד, אני לא מאמין בכלל שאני שומע את הדיון הזה.

איתמר אמר: מה עוד תמוה?

איתמר אמר: יושבים אנשים ואומרים: זה מידתי, בטח שזה מידתי.

איתמר אמר: אין לנו נתונים, אנחנו לא אכפנו את התקנות שאנחנו עצמנו יצרנו, התריעו בפנינו מועדונים על לקונה שמישהו יכול להירשם ולקחת את זה למועדון אחר, ואין להם את ה-100% ודאות.

איתמר אמר: התריעו, לא עשינו עם זה כלום.

איתמר אמר: יש כללים, אף אחד לא אוכף אותם.

איתמר אמר: הגברת שדיברה קודם, עדי, מעומק ליבה, היא התחננה לנציגי משרד הכלכלה במשך כמעט שנתיים שיגיעו, עד היום וזה כמה שנים, לא הגיעו אליה לבצע את הגריסה.

איתמר אמר: מי שאומר: אני חייב לסגור לך את הפרנסה כי אין לי ברירה, הוא חייב להראות לי קודם כול נתונים, דבר שני שהוא ניסה כל דבר אחר, אפשרי, אדוני יסכים איתי, לפני שאתה סוגר לי את האפשרות להתפרנס ופוגע לי בחופש העיסוק ולהתפרנס בכבוד.

איתמר אמר: לא רק שהם לא עשו הכול, הם לא עשו כלום, כי יש להם תקנות, יש להם נהלים, והם לא אוכפים את הקיים.

איתמר אמר: תגיד לי: עשיתי כל מה שאני יכול במסגרת הקיים, אני לא מצליח לאכוף, יש לי 40 מקרי ירי מאיירסופט, אני אגיד לך בסדר, אבל גם אין לך מקרי ירי להציג לי וגם לא עשית שום דבר לאכוף את התקנות הקיימות.

איתמר אמר: ואני סבור, שאם היו אוכפים אותן כמו שצריך, ולו ב-50%, אז הדברים האלה בכלל לא היו באים לשולחן הוועדה היום, ולא היה מתבזבז פה הזמן היקר הזה.

איתמר אמר: אני אסיים, אדוני, בנקודה ששמעתי ומאוד מאוד חורה לי.

איתמר אמר: אני חושב שמי שמדבר ככה מעולם לא הוציא חשבונית.

איתמר אמר: מעולם לא הוציא חשבונית.

איתמר אמר: להגיד שלסגור עסק לשלושה חודשים, לסגור לו את החמצן, שזה מידתי, אני לא יודע איך לתאר את זה.

איתמר אמר: בואו נוריד למישהו את השלטר שלו, את החמצן שלו, נשאיר אותו רק עם הוצאות במשך שלושה חודשים.

איתמר אמר: אני מזכיר לכם, זה אחרי תקופה של קורונה.

איתמר אמר: אלה עסקים שהם גם ככה בשלב שהם מנסים - - -

מיכאל ביטון: כמה עסקים לדעתך ייפגעו בגלל הקפאת היבוא בשלושה החודשים הללו?

איתמר אמר: העסקים שאני מכיר יתרסקו לחלוטין.

איתמר אמר: כבר עכשיו הם על האדים של החמצן.

מיכאל ביטון: תנמק את זה.

מיכאל ביטון: תנמק.

איתמר אמר: אני אסביר, אדוני.

איתמר אמר: בשביל לקבל את הרישיון, את האפשרות לייבא נשק, אתה צריך להראות שיש לך מועדון מאוד מכובד, מאוד גדול.

איתמר אמר: לפי הגודל שלך והקריטריונים, ככה מסתכלים עליך במשרד הכלכלה.

איתמר אמר: אם יש לך מועדון עם ארבעה מטווחים ושטח לוחמה של 400 מטר, אדוני יכול לתאר לעצמו שאתה מגיע לכמעט 1,000 מטר שכירות.

איתמר אמר: 1,000 מטר שכירות במקרה הטוב זה 80-70 שקל למטר.

איתמר אמר: אדוני יכול לעשות את החשבון של השכירות, וזה רק השכירות.

איתמר אמר: יש לך עובדים, יש לך המון הוצאות שוטפות של עסק שאתה חייב לתחזק.

איתמר אמר: יש גם חברי מועדון שנרשמו, קנו כלים, הכלים מתקלקלים.

איתמר אמר: היבואנית שדיברה – הכלים מתקלקלים המון, אז הם היו מביאים חלקים ומנסים לתקן, פה כלי, שם כלי.

איתמר אמר: אמרו להם: הבאתם חלקים שביחד אפשר להרכיב מהם כלי, עברתם על החוק, השעו להם את הרישיון לתקופה של חצי שנה בערך.

מיכאל ביטון: איתמר, אתה צריך לסיים.

איתמר אמר: הם כבר לא מביאים חלקים, אדוני, הכלים מתקלקלים, אין לך במה לתת לאנשים להשתמש.

איתמר אמר: גם ככה מקשים עליהם היום.

איתמר אמר: מדברת איתך אישה ואומרת שיש 300 כלים - - -

מיכאל ביטון: איתמר, תסיים.

מיכאל ביטון: תסיים את דבריך.

איתמר אמר: אדוני, אני חושב שזה לא חוקי, לא מידתי בעליל, בטח בלי נתונים, בטח בלי שאכפו אפילו לא 10% מהתקנות הקיימות.

איתמר אמר: אני אסיים גם בשאלה.

איתמר אמר: אדוני, אני מכיר את הפן הפלילי, גם מהצד של התביעה וגם מהצד של הסנגוריה.

איתמר אמר: הייתי רוצה שנציגי המשטרה יספרו לאדוני כמה אנשים נפגעו בשנה החולפת מירי ברובי דיג.

איתמר אמר: רק ירי ברובי דיג, כמה תיקים נפתחו לנאשמים על ירי ברובי דיג, שזה חץ, מתים מזה בטוח, לא אולי.

מיכאל ביטון: אדוני, רצית להגיד משפט.

מיכאל ביטון: בבקשה.

גיא יצחקי: תודה, אדוני.

גיא יצחקי: בנושא הקודם, בנוגע לצו, כמובן, כמו שאמרתי, הפגיעה היא פשוט קטסטרופלית.

גיא יצחקי: יש שם עלויות שמצטברות, מטענים שתקועים ביעדי ביניים.

גיא יצחקי: אנחנו גם התרענו ודיברנו על המטענים האלה.

גיא יצחקי: אלה מטענים שהתעכבו עוד מתקופת - - -

מיכאל ביטון: שמעתי את ההערה הזאת, ידידי.

מיכאל ביטון: ננסה לתת לה מענה.

מיכאל ביטון: מה עוד?

מיכאל ביטון: משהו חדש תגיד.

גיא יצחקי: אני רוצה להוסיף ברשותך, בנושא ההסבות.

גיא יצחקי: יש כל מיני טענות שיש הסבות סביב נושא האיירסופט ואיירסופט מוסב.

גיא יצחקי: ייתכן, אני לא מקצוען, אבל אני אומר דבר אחר: צריך לאכוף את הנושא של גניבות של חלקי נשק תקניים מבסיסים: מכלולים, קנים, הדקים – כל החלקים האלה מהווים את הבעיה, ולא כלי איירסופט צעצוע.

מיכאל ביטון: זו כבר תהיה חובתה של ועדת הפנים, שתאשר את החוק הזה, והמשרד לביטחון פנים שיגישו את החוק המתוקן.

גיא יצחקי: תודה לך.

מיכאל ביטון: אנחנו מסיימים את הדיון.

מיכאל ביטון: אני רוצה להגיד מה הכיוון.

מיכאל ביטון: הכיוון הוא שאנחנו עוצרים את היבוא לחודשיים.

מיכאל ביטון: אם יידרש עוד חודש, תוגש בקשה לוועדה, היא תתכנס ותאשר לכם חודש נוסף, ובלבד שבחודשיים הראשונים נראה עבודה אינטנסיבית של הממשלה בניסוח החוקים, העברתם לוועדה לביטחון פנים ומוכנותם לחקיקה.

מיכאל ביטון: אם אתם הולכים לעבוד מולם, נדע שהתקדמתם ועשיתם.

מיכאל ביטון: כמובן ככל שתוכלו להיות בדיאלוג עם הגופים, שלא ייפגעו בעתיד, זה יהיה מבורך.

מיכאל ביטון: בחודשיים הללו כל הזמנה חוקית של איירסופט שהתקבלה ואושרה והיא בדרכה לכאן, תכובד.

מיכאל ביטון: למעט חשד לעבירות או מישהו שפעל שלא כדין, והוא יטופל במסלול - - -

אביר קארה: האם אפשר לתת להם שבוע אחד לדברים שהם עוד לא החליפו?

מיכאל ביטון: לא, כי אז יהיו לי עוד הזמנות.

אביר קארה: לתת להם עוד שבוע אחד.

אביר קארה: זה אנשים שהם מכירים.

רון כץ: אי-אפשר.

אביר קארה: הם מכירים את האנשים.

רון כץ: גם הארגונים שעושים מהנשק הזה נשק חי, יקבלו שבוע.

רון כץ: עזוב, היושב-ראש החליט.

מיכאל ביטון: אתה צודק שצריך זמן היערכות, אבל אם אני אתן שבוע - - -

אביר קארה: שבעה ימים.

אביר קארה: הם הגישו בקשות, החבר'ה פה יאשרו.

מיכאל ביטון: מי שהם יאשרו לו, בבקשה, אין לי בעיה.

אביר קארה: אין דבר כזה בלי אישור היום.

אביר קארה: אי-אפשר להביא את הכלי הזה בלי אישור.

מיכאל ביטון: איזה תאריך?

איתי עצמון: כרגע הצו הזה אמור להיכנס לתוקף עם הפרסום ברשומות.

מיכאל ביטון: אנחנו לא יודעים מתי הוא יפורסם.

רון כץ: כמה זמן לוקח לפרסם?

איתי עצמון: זה יכול לקחת יומיים ויכול לקחת שבוע - - -

מיכאל ביטון: אנחנו יכולים לקבוע מועד שאנחנו כוועדה מבקשים שהוא יהיה המועד הקובע - -

איתי עצמון: מועד תחילה.

מיכאל ביטון: - - לסוגיית ההזמנות שבקנה, וכן לתת לצוות של ריקי מימון, לפי שיקול דעתה, נניח שבוע מהיום לבחון האם בתקופת הביניים הם רוצים לאשר לעוד יבואן או שיש בעיה שפוגעת בו כלכלית.

מיכאל ביטון: זה לשיקול דעתם.

מיכאל ביטון: הם יכבדו כל הזמנה ויבוא שנמצא בקנה.

רון כץ: אני מסכים עם הדברים של היושב-ראש, אלה דברים חכמים ומאוזנים, וזה הכיוון שאנחנו רוצים ללכת.

רון כץ: אני כן חושב, קודם כול, משרד המשפטים והמשרד לביטחון פנים, שימו לב, אנחנו לא רוצים לפגוע בשום יבואן, אנחנו רוצים שהחקיקה תהיה מהירה, טובה, ושנעשה הבחנה בין מקומות טובים למקומות שהנשק מתגלגל למקום לא טוב.

מיכאל ביטון: עדי, כשלא היית פה נאמר שאומנם מחמירים את הנהלים על אקדחים, אבל עיקר האתגר שלך היה עם אקדחים, ויחסית הדבר הזה פתיר גם בחודשיים האלה.

מיכאל ביטון: תעבדי מול האנשים על העניין הספציפי.

רון כץ: אדוני היושב-ראש, אני רוצה להוסיף על האישור של הגב' מימון גם את משרד הכלכלה שצריכים לפקח ולהיות הרגולטור של הדבר הזה עד שיעבור למשרד לביטחון פנים.

מיכאל ביטון: היא ממשרד הכלכלה.

רון כץ: סליחה, את המשרד לביטחון פנים.

רון כץ: האישור יהיה משני גורמים.

מיכאל ביטון: נקרא את התיקון עם התאריכים והעדכון שאמרנו.

אביר קארה: נתת עוד שבוע?

מיכאל ביטון: שבוע לשיקול דעתם, אם הם ירצו להכניס.

אביר קארה: אם זה שיקול דעתם, יבואנים לא יכולים להביא.

מיכאל ביטון: אני לא יכול שיהיה היצף יבוא, פתאום 100 הזמנות השבוע.

אביר קארה: שיהיו 100 הזמנות.

מיכאל ביטון: לא.

מיכאל ביטון: זאת לא הכוונה.

מיכאל ביטון: הכוונה רק מה שדחוף.

אביר קארה: איפה ההיגיון פה?

אביר קארה: קודם כול, הם לא הביאו נתונים - - -

קריאות: - - -

עדינה איפרח: כבוד היושב-ראש, אני רוצה להבין, אתה נתת שבוע זמן לגב' ריקי מימון להפעיל שיקול דעת על בקשות שנמצאות כבר בקנה?

מיכאל ביטון: בקשות.

מיכאל ביטון: מה שכבר אושר וביבוא בדרך, יגיע, למעט לעבריינים ומפרי חוק, שיטופלו על ידי המשטרה והפיקוח של המשרד.

אביר קארה: העבריינים לא יטופלו, מי שיטופל זה רק בעלי העסקים והיבואנים.

אביר קארה: רק הם מטופלים.

מיכאל ביטון: אם אצל ריקי יש חמש-עשר בקשות, שהיא יודעת שזה אנשים ישרים, והיא יודעת שהבקשות יושבות ארבעה חודשים - -

רון כץ: מיכאל, גם אצלה צריך את העין של ביטחון פנים.

מיכאל ביטון: - - אם היא חושבת שנכון לאשר גם להם, יש לה שבוע לאשר, אבל לא ייכנסו בקשות חדשות.

רון מלכא: אדוני היושב-ראש, היא לא יודעת מאיפה זה יכול לזלוג.

מיכאל ביטון: אז היא לא תאשר.

אביר קארה: זה לא יזלוג אצלה.

אביר קארה: עובדתית זה לא יזלוג אצלה.

רון מלכא: אני לא חושב שיהיה נכון לתת לעובד מדינה לקחת אחריות כזאת.

רון מלכא: היא לא יודעת מאיפה זה יזלוג.

אביר קארה: היבוא מגיע לפה בהברחה.

אביר קארה: יש בעיה להבריח?

אביר קארה: אנשים מבריחים את הכלים, זה לא מגיע מאיירסופט.

רון מלכא: - - -

מיכאל ביטון: אז היא לא תאשר שום דבר.

מיכאל ביטון: מוקנית לה סמכות, היא לא חייבת להפעיל אותה.

אביר קארה: לא הבנתי.

אביר קארה: אתם רואים בכל בעלי האיירסופט, אתם רואים בהם עבריינים?

אביר קארה: תגידו שאתם רואים ביבואנים עבריינים.

מיכאל ביטון: זאת הסמכות שלה.

מיכאל ביטון: היא מאשרת יבוא.

רון מלכא: אם מישהו עומד בכללים - - -

רון כץ: מיכאל, פשרה פשוטה.

רון מלכא: - - - אם אחד כזה יזלוג וייהרג מישהו, מי שקיבל את האחריות - - -

אביר קארה: היו לכם עשר שנים.

אביר קארה: מה עשיתם עשר שנים?

רון כץ: לא סמכות של פקיד, הוא צודק המנכ"ל, של שרת הכלכלה.

רון כץ: הסמכות של שרת הכלכלה, אם תרצה לאשר או לא.

מיכאל ביטון: זה רק שבוע מהיום.

ריקי מימון: הרק שבוע הזה הוא מאוד משמעותי.

אביר קארה: אני לא מצליח להבין.

אביר קארה: אתם רוצים להגביל את היבוא, בקיצור.

רון כץ: אביר, זה כלי נשק.

אביר קארה: תגידו להם: תסגרו את העסק.

אביר קארה: תגידו להם לסגור את העסק.

אביר קארה: אל תגידו סתם, תגידו להם: לכו תסגרו את העסקים שלכם, כי בעוד שלושה חודשים החוק שתקבלו - - -

קריאה: בוא, תהרוג אנשים.

אביר קארה: מה זה "תהרוג אנשים"?

אביר קארה: זה ממש לא נכון.

אביר קארה: היא קבעה שההסדרה שהם עושים תפחית את מספר המקרים, כשאין לכם בכלל נתון על מספר המקרים.

מיכאל ביטון: אביר קארה, בגללך הסתבכתי עם בני גנץ, אני לא מגיע לישיבת סיעה.

אביר קארה: אי-אפשר להגביל רק יבואן.

מיכאל ביטון: אתה צועק לי באוזן, ואני לא מגיע לישיבת סיעה בגללך, אתה תשלם על זה.

מיכאל ביטון: .. ועכשיו תירגע.

רון מלכא: אדוני היושב-ראש, אנחנו מתנגדים.

מיכאל ביטון: אתם לא רוצים את השבוע הזה?

רון מלכא: ממש לא.

רון מלכא: אנחנו חושבים שזאת תהיה טעות.

מיכאל ביטון: רון, אתה חושב שצריך את השבוע הזה?

רון כץ: אני מסכים עם המנכ"ל.

רון מלכא: לא רק שאנחנו לא רוצים, אנחנו חושבים שזאת תהיה טעות.

רון כץ: אני מסכים עם מנכ"ל משרד הכלכלה, אני חושב שהשבוע הזה הוא לא רק שבוע לאנשים טובים, זה גם שבוע לגורמים פחות טובים.

אביר קארה: הגורמים הפחות טובים לא יכולים - - -

עדינה איפרח: - - - אני יכולה לעבוד או לא?

אביר קארה: הגורם הפחות טוב לא יכול להביא, אין לו אישור, צריך רישיון לזה.

רון כץ: אני לא אוהב לעשות את זה, בטח בתוך הקואליציה, זה עושה להם נזק, כי הבקשה הייתה למנוע את זה לתקופה הרבה יותר ארוכה, והיושב-ראש פה עוזר להם - - -

אביר קארה: - - - לסגור את העסק.

רון כץ: יש סכנה לביטחון המדינה.

מיכאל ביטון: אביר קארה, אתה על 2,9 - - -

אביר קארה: זה לא יכול לעבוד ככה.

רון כץ: המשרד לביטחון פנים והפרויקטור על הפשיעה אומר לך - - -

אביר קארה: - - - יש פה אנשים שזה האוכל שלהם - - -

רון כץ: אביר.

רון כץ: אביר.

אביר קארה: זה לא הגיוני, אחי.

מיכאל ביטון: אביר, נא לצאת.

רון כץ: לך לראש הממשלה ותגיד לו את זה.

אביר קארה: אני עכשיו הולך אליו.

מיכאל ביטון: נא לצאת.

רון כץ: תגיד לו את זה.

אביר קארה: זה לא הגיוני - - -

מיכאל ביטון: בפעם הבאה תעשה את המלחמה בממשלה.

מיכאל ביטון: (חבר הכנסת אביר קארה יוצא מחדר הוועדה)

רון כץ: המלחמה היא שם, לא פה.

רון כץ: אנחנו מנסים לעזור.

עדינה איפרח: אני רוצה רק להבין, אם יש רישום מאוד מסודר, וביקורת מאוד מאוד מסודרת על מועדונים, ביקורת שנעשתה לפני חודשיים וקיבלה חתימה על ידי שני גורמים מאוד בכירים במשרד הכלכלה לגבי המועדון שלי, ויש בקשה בקנה, למה לא לאשר לי אותה?

עדינה איפרח: האם אני נחשדת כעבריינית?

רון כץ: מיכאל, תן לשרה אפשרות לאשר.

עדינה איפרח: האם אני נחשדת כמישהי שגורמת לכלים לזלוג?

רון כץ: את צודקת.

רון כץ: אנחנו הולכים איתך.

עדינה איפרח: אני עבריינית?

עדינה איפרח: שיגידו לי.

רון כץ: אנחנו הולכים איתך.

רון כץ: מיכאל, אני מציע פשרה.

מיכאל ביטון: אני אתן לשני שרים.

מיכאל ביטון: שרת הכלכלה והשר לביטחון פנים בשבוע הזה מוסמכים לאשר עוד יבוא לבעלי רישיון שהתנהלו כחוק ושזה יפגע בפרנסתם.

עדינה איפרח: הבקשה שלי יושבת כבר שבועיים וחצי בגלל הוועדה הזאת.

רון כץ: יש לך כתובת.

רון כץ: ואם את צריכה עזרה, נעזור לך.

עדינה איפרח: למי אני אפנה לקבלת עזרה?

עדינה איפרח: במשרד הכלכלה - - -

רון כץ: עכשיו יש לך שתי כתובות: משרד הכלכלה והמשרד לביטחון פנים.

רון כץ: אני אדאג שיענו על זה.

עדינה איפרח: תודה.

רועי הראל: החתימה של השר - - -

רון כץ: אין בעיה, אנחנו לא צריכים חתימה שלו, אנחנו צריכים המלצה שלו.

רועי הראל: אותו דבר.

רון כץ: אנחנו נדע לפתור את זה.

דני טל: עדי, הבקשה שלך בכלל לא בצו.

עדינה איפרח: הבקשה שלי שבועיים במערכת מסלול - - -

מיכאל ביטון: עדי.

מיכאל ביטון: עדי.

מיכאל ביטון: אני רוצה להבין משהו, היבוא הזה, או התהליך הזה שלך, ריקי.

מיכאל ביטון: מגיעה אלייך בקשה ליבוא, את אומרת שנראה לך שזה סביר, ואת מכירה בזה, האם יש שני שלבים, שלב אחד?

מיכאל ביטון: איך פועל הדבר הזה?

ריקי מימון: קודם כול, מגיעה בקשה לרישיון יבוא, היא נבחנת, היא נבדקת, על פי ההיסטוריה של אותו יבואן.

מיכאל ביטון: רישיון יבוא בכל פעם מחדש?

מיכאל ביטון: זה לא רישיון קבוע?

ריקי מימון: נכון.

ריקי מימון: אנחנו עובדים כמובן בשיתוף פעולה עם עוד גורמים ממשרדי ממשלה נוספים, ואם נמצא איזה הליך או הפרה לכאורה של הנוהל, אנחנו מחויבים לבצע הליך בירור ובדיקה לפני שאני נותנת רישיון יבוא או לא, ואז אני מבצעת.

מיכאל ביטון: הסטטוס של עדי מולך, יש לה איזה אישור ממך?

רון מלכא: אדוני היושב-ראש, בקשת היבוא של עדי בכלל לא נכללת בצו.

רון מלכא: אנחנו מנסים להסביר לה שהבקשה שלה לאקדחים בכלל לא נכללת בצו.

קריאה: בחובת המכס הוא מדבר על כלים בכלל, לא על רובים ואקדחים - - -

רון מלכא: אני אומר לך, אני אומר לטובתך.

עדינה איפרח: לי נאמר על ידי משרד הכלכלה, שהבקשה שלי לא תידון בכלל ולא תעבור למצב של סטטוס בירור עד אחרי הוועדה הזאת.

עדינה איפרח: זה לא נכון.

עדינה איפרח: אתה מטעה.

רון מלכא: אז יש פה אי-הבנה.

עדינה איפרח: מה זה "אי-הבנה"?

עדינה איפרח: אתה רוצה לשמוע שיחה מוקלטת?

רון מלכא: האקדחים שאת ביקשת לא קשורים לצו.

עדינה איפרח: למה הם מעכבים לי את הבקשה?

מיכאל ביטון: הוא כבר אמר פה, הוא אמר שהוא יכול לפתור את הבעיה עם האקדחים.

עדינה איפרח: סבבה.

מיכאל ביטון: אז למה לצעוק?

גיא יצחקי: אדוני, זה לא רק זה, יש בקשות אחרות שמעוכבות.

גיא יצחקי: לי אישית יש בקשה מעל שלושה חודשים במערכת, ואני לא מקבל מענה.

מיכאל ביטון: מה שהוזמן ובמערכת יגיע.

ערן טל: חשוב להבהיר את זה, כי לא בטוח שהם הבינו.

מיכאל ביטון: הבהרתי.

דניאל גרובר: אדוני היושב-ראש, צריך להגיד פה שפרט המכס לכלים הוא לרובים ולאקדחים כאחד.

דניאל גרובר: משרד הכלכלה אומר שהאקדחים כן ייכנסו וכן יאושרו, זה לא נכון.

דניאל גרובר: הם יאשרו את זה בפרט מכס של כלים ככלל.

מיכאל ביטון: יש להם שיקול דעת, ואם הם אמרו שהם יודעים לפתור את זה, אני סומך עליהם.

מיכאל ביטון: היועצת המשפטית, אני רוצה לעבור להקראה לפי שני העקרונות שאמרנו: עיקרון אחד, היבוא נעצר לחודשיים, ואם נדרשת הארכה לעוד חודש, זה יגיע אלינו, ונאריך בעוד חודש, ובלבד שבחודשיים האלה נעשתה עבודה מואצת של המשרד לביטחון פנים ומשרד הכלכלה מול הוועדה לביטחון פנים בכנסת והוחלפו טיוטות של החוק ושל הנהלים, וככל הניתן בשיתוף והתייעצות ציבורית והקשבה לגופים שזה עיקר פרנסתם.

מיכאל ביטון: זה לגבי דחיית היבוא.

מיכאל ביטון: עיקרון שני, עצירת היבוא לא תחול על כל הכלים שהוזמנו, אושרו והם בדרך לישראל בכל תחנה שהיא, למעט מקרים שבהם משרד הכלכלה והמשרד לביטחון פנים חושדים שנעשתה עבירה או שיש פה פוטנציאל לעבירה על החוק ופגיעה בציבור, לפי סמכויות שמוקנות להם בחוק לאכוף מול האנשים הללו.

מיכאל ביטון: אני מבקש שתקראו את החוק לפי מה שאמרתי.

מיכאל ביטון: תתקנו את זה בהקראה בבקשה.

תהילה ורון: אני אתחיל להקריא, אני כבר אומרת שהסעיף השני, אין לי מושג איך להכניס את זה לצו.

מיכאל ביטון: איתי יעזור לך.

מיכאל ביטון: בשביל זה יש לנו את איתי.

מיכאל ביטון: בבקשה.

תהילה ורון: טיוטת צו היבוא והיצוא (איסור ייבוא כלי איירסופט) (הוראת שעה), התשפ"ב–2021

איתי עצמון: בנוסח המקורי היה כתוב "כלי האיירסופט המפורט בפסקאות (1) ו-(2)".

איתי עצמון: כאן הצענו למחוק, מכיוון שאי-אפשר להגדיר את כלי האיירסופט באמצעות שימוש באותו מונח.

תהילה ורון: נכון.

תהילה ורון: מקובל.

איתי עצמון: כאן אנחנו צריכים לחדד את הנוסח לעניין מעמדם של רישיונות יבוא שניתנו למעשה לפני יום התחילה של הצו.

איתי עצמון: אם אני מבין נכון, הוראות הצו לא יחולו על רישיונות ליבוא כלי איירסופט שניתנו לפני יום פרסום הצו, כלומר, רישיונות קיימים – זה כמובן נוסח ראשוני שגיבשתי עכשיו – ואולם הרשות המוסמכת ליבוא רשאית בהחלטה מנומקת בכתב שלא לאפשר יבוא של כלים, שניתן לגביהם רישיון יבוא כאמור – כלומר, רישיונות קיימים – אם היה לה יסוד סביר להניח שייעשה שימוש בכלים באופן שעלול לסכן את ביטחון הציבור, את שלום הציבור.

תהילה ורון: במקום "יסוד" – "חשש".

איתי עצמון: אם היה לה חשש כי ייעשה שימוש בכלים באופן שעלול לסכן את שלום הציבור?

תהילה ורון: או להפר את הדין.

איתי עצמון: איזה דין?

מיכאל ביטון: הדין החל על מוצר זה.

ערן טל: "חשש" ו"יסוד" זה לא אותו דבר בכלל.

תהילה ורון: אני רוצה להבין.

תהילה ורון: היושב-ראש דיבר על כלים שכבר הסתמכו עליהם והם בדרך, אבל יכול להיות שניתנו רישיונות ועדיין לא נעשתה שום הזמנה ולא עשו עם זה שום פעולה.

מיכאל ביטון: רישיון מבחינתי נחשב התחלת תהליך.

מיכאל ביטון: מי שקיבל רישיון, הוא כבר התחיל תהליך.

גיא יצחקי: אדוני, יש גם אסמכתאות על הזמנה.

גיא יצחקי: לא תמיד מקבלים רישיון לפני.

מיכאל ביטון: פתרתי לך את הבעיה, ידידי.

גיא יצחקי: זה יכול ליפול בצורה הזאת.

מיכאל ביטון: רישיון.

גיא יצחקי: רישיון ניתן הרבה פעמים לפני הזמנות, לכן זה בעייתי.

גיא יצחקי: אפשר להראות תאריך של הזמנה.

מיכאל ביטון: מיום הרישיון זה בתוקף כיבוא, ידידי.

ערן טל: אנחנו רק חוששים בנושא של "חשש" ו"יסוד".

ערן טל: יכול להיות שהיא תחליט שלגבי כל מי שקיבל אישור יש חשש.

מיכאל ביטון: חשש סביר, מנומק.

תהילה ורון: אחרי התייעצות עם המשטרה אנחנו מעדיפים "יסוד להניח".

איתי עצמון: "יסוד סביר".

מיכאל ביטון: "יסוד סביר להניח".

ערן טל: אין כדורי חרס.

עדינה איפרח: אין דבר כזה כדורי חרס.

ערן טל: זה לא קיים.

עדינה איפרח: יש רק כדורי פלסטיק.

ערן טל: לגבי האביזרים אנחנו מבקשים שישבו איתנו על רשימה יותר מסודרת, כי אביזרים לפעמים זה רצועה, לפעמים זה מדבקות.

ערן טל: למה להכניס אותם?

ערן טל: צריך להיות משהו יותר מפורט לגבי אביזרים.

ערן טל: זה אותו פרט מכס לגבי כל האביזרים.

איתי עצמון: מה עמדתכם לגבי ההערה לעניין כדורי חרס?

איתי עצמון: יש כאלה?

איתי עצמון: זו שאלה מקצועית שאנשי המקצוע צריכים לתת תשובה.

ריקי מימון: סליחה.

ריקי מימון: עוד פעם, לא שמעתי.

איתי עצמון: נשמעה כאן הערה לגבי הגדרת כלי איירסופט, שלפיה אין כדורי חרס.

ריקי מימון: יש כדורי חרס.

איתי עצמון: מה לגבי המועד שבו הצו ייכנס לתוקף?

איתי עצמון: עם הפרסום ברשומות?

תהילה ורון: מרגע הפרסום ברשומות.

דני טל: אדוני היושב-ראש, ציינת שאחרי חודשיים ניתן יהיה לבוא - - -

מיכאל ביטון: להאריך בחודש נוסף, ובלבד שפעלתם בחודשיים האלה באופן נמרץ לנוסח חוק של ביטחון פנים וכלכלה, ושהתחלתם לעבוד מול הוועדה לביטחון פנים וועדת הכלכלה.

איתי עצמון: זה תצטרכו להביא לכאן, אם תביאו הארכה - - -

מיכאל ביטון: אנחנו לא רוצים לראות שדוחים יבוא ואחרי חודשיים שום דבר לא זז, ואמרתם: דחוף, דחוף, ואין שום דבר כתוב.

מיכאל ביטון: זאת הסיבה שאנחנו מחלקים את הזמנים, לראות שכולם עובדים באותו לחץ שהדיון הזה נקבע.

מיכאל ביטון: סיימנו?

איתי עצמון: כן.

איתי עצמון: אפשר להצביע.

מיכאל ביטון: אני רוצה להגיד לכם עוד משהו שהוא לפרוטוקול.

מיכאל ביטון: הדבר החמור ביותר בחקיקה זה שמחמירים את החוק ומכבידים את העול על האנשים ההגונים ביותר, בזמן שעבריינים וטרוריסטים אולי ישתמשו בנשקים האלה, והולכים לנקודה של הממושמעים ושל שומרי החוק ומכבידים עליהם.

מיכאל ביטון: התעשייה הזאת קיימת, והתעשייה הזאת מפרנסת אנשים, ובאופן עקיף היא גם תורמת לביטחון, כי אנשים מתאמנים, וחלקם גם מחזיקים אקדחים ברישיון.

מיכאל ביטון: יש עשרות אלפי בעלי רישיון לאקדחים, וזאת דרך נוספת בשבילם להתאמן, ולכן כשמנסחים את התקנות ואת החוק החדש, אני מבקש מכם להקשיב לעסקים ולשבת איתם לדיאלוג, במיוחד עם אלה ששמרו חוק, לנוכלים ולרמאים אל תקשיבו.

מיכאל ביטון: מי שעובד מולכם באופן סדור, קשוב לנהלים, התייחס אליכם ברצינות, תנסו לראות שאתם לא פוגעים בפרנסה העתידית שלהם ועושים את זה כמה שיותר בהסכמה.

מיכאל ביטון: כמובן הממשלה היא הריבון, והכנסת תיתן תוקף לדברים שהממשלה מבקשת, אבל לא לפגוע בענף הזה, ובמיוחד בהגונים ובישרים שפועלים בו.

מיכאל ביטון: מי בעד?

מיכאל ביטון: אושר.

מיכאל ביטון: אני בעד.

מיכאל ביטון: אני נועל את הישיבה.

מיכאל ביטון: הצו יאושר עם התיקונים שנוסחו.

מיכאל ביטון: תודה רבה לכולם.